Ini Sebabnya Henry Cavill Pernah Kena ‘Reject’ Untuk Watak James Bond

Nama Henry Cavill pastinya tidak asing dengan telinga peminat filem superhero. Pelakon yang tampan ini sememangnya sudah sebati dengan watak Superman dalam DC Extended Universe (DCEU).

Namun di sebalik wataknya yang gemilang sebagai Superman sehingga namanya melonjak, nampaknya Cavill juga pernah mengalami kekecewaan ditolak dalam ujibakat atau screentest. Lebih mengejutkan, penolakan itu disebabkan bentuk tubuhnya.

Dipetik dari People,  tidak lama dahulu, pelakon “Man of Steel” ini memberitahu pernah mencuba nasib unutk mendapatkan watak James Bond beberapa tahun yang lalu, iaitu pada awal tahun 2000. Pada masa itu, bentuk badan Cavill tidaklah begitu ‘Sado’ seperti dalam Superman.

Semasa menjalani screen test, pelakon “Mission: Impossible – Fallout” ini diminta untuk berjalan dari bilik mandi menggunakan tuala sahaja. Screen test ini merupakan salah satu daripada adegan pernah dilakukan oleh Sean Connery.

Tetapi malangnya, ketika itu Cavill dianggap tidak sesuai untuk peranan agen 007 itu.

“Saya perlu mempersiapkan diri saya dengan lebih baik,” kata pelakon itu, seperti yang dilaporkan oleh People pada Rabu (11/20).

“Saya masih ingat pengarah Martin Campbell, berkata; Kamu ‘Terlihat sedikit gemuk di sini, Henry. Saya tak tau bagaimana untuk melatih kamu ataupun diet’,” ujarnya.

Akibat penampilannya pada masa itu, Henry tewas kepada Daniel Craig untuk peranan James Bond. Sekarang Daniel sendiri akan bersara untuk memainkan watak agen 007 selepas “No Time To Die” ditayangkan pada tahun 2020.

Henry menganggap penolakan ini sebagai motivasi kepadanya untuk terus memperbaiki penampilannya.

“Saya gembira kerana Martin berkata  begitu, kerana saya terus memperbaiki diri saya dari  kejujuran itu (sebenarnya) ia menjadikan saya lebih baik,” jelasnya.

Bukan sahaja gagal untuk mendapatkan peranan sebagai James Bond, pelakon berusia 36 tahun itu juga ditolak semasa mengikuti ujibakat “Tristan + Isolde” dan “Twilight”. Rupanya, Henry Cavill dianggap kurang  baik berbanding dengan James Franco dan Robert Pattinson dalam kedua-dua filem tersebut.

“Saya tidak tertekan kerana gagal, tetapi saya biasa menerima kekecewaan dalam industri ini kerana saya telah mengalaminya. Kata-kata seperti, ‘Anda tidak cukup baik’ sudah biasa untuk saya,” kata pelakon itu

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Ismail Izzani Ditahan Di Hospital Dijangkiti Wabak Influenza A

Menerusi Instagram story milik Ismail Izzani, penyanyi itu kelihatan terlantar di sebuah hospital swasta dipercayai akibat jatuh sakit.

Susulan daripada ‘story’ seterusnya pelantun Bidadari itu menjelaskan dia sememangnya sedang sakit dipercayai akibat dijangkiti wabak Influenza A dan mengharapkan agar semua pihak dapat mendoakannya. Malah Ismail turut berkongsi foto dia ditemani oleh ibunya, Datin Suliza Salam yang juga penyanyi era 80-an. Sejak ditahan di wad hospital, beberapa rakan terdekat penyanyi itu turut berkesempatan menziarahinya.

Menjengah ke posting terbaharu Ismail, rata-rata peminat mengambil kesempatan mendoakan agar penyanyi kesayangan mereka ini kembali sembuh seperti sedia kala.

Dalam perkembangan lain, Ismail sedang giat mempromosikan single terbaharunya akan datang yang juga duet bersama Andi Bernadee berjudul Hello Abii. Kami di Murai.my mendoakan agar Ismail kembali sihat semula!


Shukri Yahaya Terima Kejutan Bakal Timang Cahaya Mata Kedua

Bersempena dengan ulang tahun perkahwinannya yang keempat, pelakon Shukri Yahaya telah mendedikasikan ucapan khas buat isterinya, Tya Adnan. Dalam ucapannya itu, Shukri atau nama sebenarnya Mohd Shukri bin Yahaya turut memberi petunjuk kepada isterinya itu yang berkeinginan untuk memiliki cahaya mata kedua.

A post shared by 𝒮𝒽𝓊𝓀𝓇𝒾 𝒴𝒶𝒽𝒶𝓎𝒶 (@shukriyahaya)

Tidak lama kemudian, siap sangka isteri kepada pelakon itu memberi kejutan buatnya. Dalam sebuah video yang dimuat naik di laman Instagram milik Tya, Shukri telah menerima sebuah kotak yang mengandungi ‘hadiah’ ulangtahun perkahwinan mereka. Shukri pada mulanya mengharapkan ianya adalah sebuah permainan video, namun setelah dibuka ianya tertera sebuah lagi kotak bungkusan sebuah jenama telefon bimbit terkenal.

Di saat membuka kotak bungkusan tersebut, Shukri kelihatan begitu terkejut kerana di dalamnya terdapat sebuah alat ujian kehamilan di dalamnya.

“Alamak! Apa 23 ni? Eh ‘pregnant’ la..Alhamdulillah,”

Rata-rata peminat dan rakan artis yang menonton video tersebut turut membanjiri ruangan komen Instagram dengan ucapan tahniah serta mendoakan agar kandungan Tya akan sihat sehingga dilahirkan.

Sebagai info, pasangan ini telah berkahwin pada 20 November 2015 dan dikurniakan seorang cahaya mata perempuan, Aaira Ameena pada 24 Ogos 2016.


Artis Muda Tidak Lagi Dibenarkan Pegang ‘Watak Orang Tua’ – Hans Isaac

Kadang-kala di dalam sesebuah drama mahupun filem tanah air, kita dapat melihat ada diantara pelakon-pelakon muda telah membawakan watak sebagai orang tua bagi menjayakan naskhah tersebut. Baik dari segi genre komedi atau sebaliknya, ada diantara watak tersebut berjaya dilakonkan dengan baik oleh mereka.

Namun berkuat kuasa Januari 2020, semua pelakon muda tidak lagi dibenarkan memegang watak tersebut malah stesen penyiaran juga tidak lagi dibenarkan menyolek pelakon muda bagi memegang watak orang tua.

Penyelarasan itu dibuat Perbadanan Kemajuan Filem Nasional Malaysia (Finas) menerusi pengerusinya, Datuk Hans Isaac. Menurutnya, syarat itu dikenakan bagi menjaga hak dan kebajikan artis veteran malah ianya disambut baik oleh semua stesen penyiaran menerusi sebuah pertemuan yang diadakan baru-baru ini.

Bukan sahaja memastikan artis veteran mempunyai jaminan tawwaran kerja malah tempoh jam bekerja juga akan ditetapkan untuk artis yang sudah berusia. Sebagai info, Finas serta Kementerian Komunikasi dan Multimedia telah bersetuju untuk menaja seramai 240 orang artis veteran mendapatkan polisi insurans di bawah Pertubuhan Keselamatan Sosial (Perkeso) bermula tahun hadapan.

Pelaksanaan ini turut mendapat respon yang pelbagai oleh netizen di media sosial yang beranggapan ianya adalah satu langkah yang baik untuk memastikan karier artis veteran tidak terkubur seperti begitu sahaja.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


M. Daud Kilau Ucap Selamat Tinggal Pada Dunia Hiburan

Lagu-lagu popularnya seperti Cek Mek Molek dan Gila Judi sering kali meniti di bibir peminat sepanjang zaman. Malah ada sahaja lagak dan gaya penyanyi veteran Datuk M. Daud Kilau menjadi ikutan dalam industri hiburan.

Kini, kemunculannya juga bagai dinanti-nantikan oleh peminat namun untuk melihatnya kembali beraksi lincah seperti dahulu mungkin agar sukar kerana M. Daud Kilau atau nama sebenarnya Muhammad Daud Bin Kilau, 81 tidak lagi mampu untuk berdiri dan menari lincah di atas pentas.

Malah penyanyi ini turut akui sudah masanya untuk dia melupakan dunia hiburan atas faktor kesihatan. Sejak mengalami komplikasi membuang air pada tahun 2016, masalah kesihatan yang dialaminya semain berlarutan selain turut menghidapi penyakit kencing manis.

“Saya menghidap sakit kencing manis, kebas kaki dan tangan serta pinggang yang rasanya sakit sangat. Saya dah tak larat nak berdiri dan bergelek di atas pentas lagi. Tak boleh nak buat persembahan lagi,”

Jelasnya lagi, disebabkan itu dia terpaksa menolak semua tawaran membuat persembahan termasuk undangan oleh kumpulan Black Dog Bone di Singapura.

Menurutnya biarpun hanya ditawarkan untuk ‘duduk’ sahaja di atas pentas dia tetap menolak kerana merasakan seperti tidak manis berbuat demikian.

“Saya menolak untuk membuat persembahan kerana saya tak boleh berdiri lama, saya selalunya lincah di atas pentas. Kalau datang duduk saja (di atas pentas) tak elok. Tak kan nak tunjuk muka saja. Black Dog Bone kata datang saja, mereka buat persembahan dan saya duduk saja.

Tak nak saya. Belum pernah saya buat macam tu, kecualilah saya tetamu jemputan yang hanya datang dan duduk saja. Mereka beri duit, tambang kapal terbang, hotel, tak kan saya datang nak duduk sahaja. Jadi saya minta maaf kepada mereka yang membuat tawaran, saya tak dapat memenuhi undangan mereka kerana masalah kesihatan yang saya alami,”

Mengenai rutin hariannya, dia hanya ingin menghabiskan masa dengan kehidupannya kini selain berasa syukur kerana masih diberikan peluang untuk bernafas. Sebelum ini, dia pernah mengusahakan beberapa tanaman namun ianya tidak lagi ‘menjadi kerana kekangan yang dialaminya.

Malah disaat rindukan peminat dia akan menatap koleksi baju labuci miliknya selain mengharapan agar mereka terus mendoakan kesihatannya.


Chris Evans Kenakan Syarat Jika Mahu Kembali Jadi ‘Captain America’

Imej Aktor Chris Evans pastinya sudah tidak lari dengan watak Captain America, yang dimainkannya dalam siri Marvel selama sedekad yang lalu. Tetapi pelakon yang bakal muncul untuk filem “Knives Out” ini akhirnya memutuskan untuk bersara daripada wataknya itu,  seiring dengan penayangan “Avengers: Endgame”.

Bercakap tentang hal ini, Chris Evans mendedahkan bahawa dia benar-benar tidak akan muncul semula sebagai seorang superheron walaupun ia hanya muncul sebagai cameo.

“Tidak, mungkin tidak,” kata aktor kacak itu kepada ET Online

Dalam kenyataannya, Evans meminta semua orang menghormati keputusannya dan berhenti mengharapkan dia kembali menjadi Captain America dalam Marvel. Malah, sekarang Marvel telah menemui pengganti yang sesuai untuk membawa watak Captain America yang seterusnya, iaitu Falcon.

A post shared by Chris Evans© (@_chrisevans____)

Walau bagaimanapun, Evans mendakwa bahawa mungkin dia boleh kembali jika benar-benar ada sesuatu yang mendesak dan harus diungkapkan oleh watak Steve Roger  (nama sebenar Captain America).

“Ia begitu memalukan untuk kembali lagi (menjadi Captain America). Kecuali ada sesuatu yang sangat unik yang perlu dipamerkan.”

“(Tetapi) buat masa sekarang, saya …baik kita biarkan saja ia berakhir,” ujarnya

Sementara itu, dalam filem “Avengers: Endgame” itu sendiri, Captain America adalah salah satu daripada wira-wira yang masih bertahan selepas pertarungan melawan Thanos (Josh Brolin).

Pada akhir filem ini, Captain America melakukan misi solo di mana dia mesti mengembalikan enam Infinity Stones ke garisan masing-masing. Adalah diketahui, enam batu itu memang diambil oleh pasukan Avengers melalui perjalanan masa untuk membatalkan jentikan jari Thanos.

Mengejutkan, Captain America tidak kembali selepas memasuki mesin perjalanan masa. Tetapi dalam adegan seterusnya, wataknya tiba-tiba muncul tapi dalam rupa yang sudah tua, di mana ternyata dia benar-benar memutuskan untuk tinggal di masa lalu dengan Peggy Carter (Hayley Atwell). Ketika Sam Wilson (Anthony Mackie) mendekatinya, dia menyerahkan perisainya kepada Sam.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


James Wan Beri ‘Hint’ Terbitkan Filem Frankenstein

Jika sebelum ini, menerusi ‘projek’ The Universal Monsters telah mengumumkan filem seram The Invisible Man bakal kembali pada tahun hadapan dan diikuti dengan filem Dracula, media antarabangsa melaporkan pihak Universal sedang mengadakan pertemuan dengan pengarah filem ‘remake’ Frankenstein.

Menurut sumber, filem itu bakal diarahkan oleh pengarah filem The Conjuring dan Aquaman, James Wan menerusi syarikatnya Atomic Monster. Meskipun butiran terperinci mengenai projek terbaharu itu telah dipadam namun media terlebih dahulu berjaya mendapatkan maklumat mengenainya. Antara plot filem tersebut adalah ianya bakal menampilkan versi terbaharu Frankenstein, berlainan dengan sedutan plot yang biasa ditonton.

Atas faktor kegagalan filem The Mummy mencapai kutipan yang memberangsangkan, pihak Universal telah merancang sesuatu untuk mengembalikan kejayan filem seram Holywood yang disuntik dengan elemen moden masa kini.

Sebelum ini, pada tahun 2016 spekulasi ini sudah bertiup kencang yang mana Frankenstein akan kembali namun pemilihan pengarahnya masih menjadi teka-teki. Dengan spekulasi ini, adakah anda teruja dengan filem seram klasik ini? Kongsikan dengan kami!


Bukan SRK Atau Salman Khan! Rupanya Ini Artis Bollywood Paling Dicari Di Tahun 2019

Priyanka Chopra dikatakan sebagai yang paling dicari pelakon Bollywood di dunia maya. Isteri Nick Jonas itu juga mengalahkan dua superstar Bollywood iaitu Shah Rukh Khan dan Salman Khan.

Survei ini dijalankan oleh agensi survei yang berpangkalan di Amerika Syarikat, SEMrush seperti yang dilaporkan oleh BusinessInsider India. Sementara survei itu sendiri telah dijalankan dari Oktober 2018 hingga Oktober 2019.

A post shared by Priyanka Chopra Jonas (@priyankachopra)

Menurut laporan tersebut Priyanka Chopra telah dicari sebanyak 4.2 juta kali. Sedang Salman Khan dicari dua juta kali.

Pernikahan Priyanka Chopra dan Nick Jonas yang berlangsung pada 1 Desember 2018, nampaknya mempunyai rekod yang terpisah. Pada masa itu, terdapat sekitar 13.6 juta kali orang mencari namanya.

Sedangkan untuk Salman Khan pada bulan yang sama 2.74 juta telah dicari. Dua nama artis Bollywood di belakang Salman Khan ialah Shah Rukh Khan dan mendiang Amrish Puri.

Untuk aktres Bollywood yang lain di belakang nama Priyanka Chopra adalah Deepika Padukone dan bekas bintang porno Sunny Leone. Deepika Padukone telah dicari kira-kira 3 juta kali. Manakala Sunny dicari sekitar 1.7 juta kali.

Katrina Kaif, Ranveer Singh, Imran Khan, Amitabh Bachchan dan Alia Bhatt juga membuat senarai selebriti India yang paling dicari. Walau bagaimanapun, jumlah carian mereka kurang berbanding dengan bintang yang berada di kedudukan teratas.


Tunai Umrah, Sikap Prihatin Eina Azman Dipuji Netizen

Keprihatinan dan sifat kasih sayang yang ada pada Datin Paduka Eina Azman sememangnya tidak dapat disangkal lagi. Biarpun jarang sekali muncul di kaca televisyen, komitmennya pada keluarga menjadi contoh buat peminat-peminat.

A post shared by 𝑬𝒊𝒏𝒂 𝑨𝒛𝒎𝒂𝒏 (@eina_azman)

Terbaru, Eina sekali lagi membuatkan netizen terharu apabila dia berkongsi khabar gembira bahawa dia bersama keluarga telah berangkat ke kota suci Mekah bagi menunaikan ibadah Umrah.

Bukan seluruh keluarganya sahaja, malah Eina turut berkesempatan membawa pembantu rumahnya bersama. Berdasarkan gambar yang dikongsi, mereka telah menaiki pesawat dengan kelas perniagaan yang mana pembantu rumah Eina juga tidak terkecuali berada dalam kelas yang sama.

Menurut Eina dia berasa bersyukur kerana impiannya untuk menunaikan ibadah umrah akhirnya tercapai. Dalam pada itu, pelakon ini turut memohon kepada semua pengikutnya agar mendoakan mereka dapat menunaikan ibadah umrah yang mabrur.

Diruangan komen, rata-rata netizen berasa terharu serta mendoakan agar segala urusan mereka di kota suci itu dipermudahkan dan pulang dalam keadaan selamat.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Pengarah Sahkan Filem Joker 2 Bakal Diterbitkan

Barangkali filem Joker akan dinobatkan sebagai ‘film of the year’ pada tahun ini yang mana lakonan Joaquin Phoenix sebagai Arthur Fleck ataupun Joker benar-benar memukau dan mendapat pujian daripada penonton seluruh dunia.

Terbaru, menurut sumber antarabangsa pengarah filem tersebut, Todd Phillips mengesahkan Arthur Fleck bakal kembali dalam sekualnya yang kedua.

Lebih menggembirakan peminat, Joaquin turut dikekalkan memegang watak tersebut dan masih ingin mengekalkan konsep filem yang hanya menceritakan mengenainya tanpa pembabitan watak DC yang lain.

Namun begitu, dalam masa yang sama Todd masih menimbangkan untuk mengenegahkan watak karakter DC yang lain untuk diketengahkan.

Sekiranya terlaksana kelak, peminat bakal melihat Joker sebagai watak penjahat paling popular sama seperti yang diingikan oleh pengarahnya.

Sebagai rekod, Joker masih lagi hangat ditayangkan di pawagan dan telah mengutip hampir USD1 billion seluruh dunia sekaligus menjadi antara filem keluaran Warner Bros dan DC yang paling berjaya.


Ariff Aziz Kini Bercinta Dengan Gadis Luar Negara?

Pada 25 April yang lalu, pelakon Ariff Aziz telah mengesahkan bahawa sudah bercerai dengan penerbit popular, Datuk A.Aida selepas 10 bulan mendirikan rumahtangga. Akui tiada lagi persefahaman, kedua-duanya kini redha dengan perceraian tersebut dan meneruskan kehidupan seperti sedia kala.

Terbaru bagi Ariff atau nama sebenarnya Wan Izma Ariff Abd Aziz,30 dia dilihat sedang intim dengan seorang gadis luar negara apabila pelakon itu memuatnaik foto dan video bersama menerusi laman Instagram nya. Malah seperti menguatkan dakwaan tersebut, terdapat sekeping foto mesra diantara mereka berdua yang turut dimuatnaik.

Melihatkan pada posting tersebut, beberapa persoalan dari rakan dan peminat telah diajukan kepada Ariff mengenai wanita tersebut yang dikatakan sebagai teman wanitanya.

Biarpun begitu, tiada penjelasan lanjut dari Ariff malah pelakon tersebut sekadar membalas komen secara berseloroh. Apa pun sama-sama kita doakan yang terbaik buat pelakon kacak ini!


Xiaomi Sedang Membina Kilang Telefon Pintar 5G Sendiri

Ketua Pegawai Eksekutif Xiaomi, Lei Jun, pada World 5G Conference mendedahkan perkembangan pembangunan kilang smartphone. Kilang smartphone berfungsi untuk menghasilkan peranti flagship yang serasi dengan rangkaian 5G.

Dilaporkan oleh GSM Arena, Jun berkata pembinaan kilang itu berada di peringkat akhir. Proses membina kilang untuk pembangunan dan pengeluaran flagship 5G dijangka siap menjelang Disember 2019.

Kilang ini terletak di Zon Pembangunan Ekonomi dan Teknologi Beijing, dan akan berfungsi sebagai kilang in-house hanya untuk smartphone flagship.

Kilang itu juga akan mempunyai jalur pengeluaran automatik berskala besar untuk meningkatkan kecekapan, serta perkhidmatan cloud dan laboratorium 5G.

Kemudahan pembuatan dijangka menghasilkan kira-kira 60 unit seminit, atau satu telefon pintar setiap saat.

Kehadiran kilang baru ini dilaporkan akan membuat Xiaomi mampu membuat flash sale, dan membawa produk mereka di pasaran lebih cepat dari sebelumnya.

Xiaomi sebelum ini mendedahkan rancangan untuk memeriahkan pasaran telefon pintar 5G tahun depan. Syarikat dari China itu merancang untuk meriliskan sepuluh variasi telefon pintar 5G.  Xiaomi percaya telefon pintar 4G tidak lagi kompetitif tahun depan.

Jun juga menggesa syarikat-syarikat telekomunikasi untuk mempercepat pengembangan 5G mereka.

“Orang ramai dalam industri (telefon pintar) bimbang bahawa model 4G tidak akan lagi dijual tahun depan,” katanya.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Peminat Kecewa BTS Tidak Tercalon Dalam Anugerah Grammy

Senarai pencalonan Anugerah Grammy yang ditunggu-tunggu oleh peminat seluruh dunia akhirnya didedahkan secara rasmi yang mana edisi kali ini menyaksikan Ariana Grande dan Billie Eilish antara yang mengungguli pelbagai pencalonan.

Di sebalik senarai tersebut, muncul pula isu yang mempertikaikan penyenaraian tersebut sehingga tular di media sosial. Manakan tidak, peminat kumpulan Kpop terkenal, BTS meluahkan rasa kecewa mereka setelah mengetahui kumpulan tersebut tidak menerima sebarang pencalonan kali ini. Bukan sahaja peminat, malah rakan-rakan selebriti antarabangsa yang lain turut meluahkan rasa terkejut kerana BTS tidak tersenarai.

Sebelum ini, peminat menjangkakan single hits mereka terkini yang juga berduet bersama Halsey berjudul Boy With Luv akan tercalon namun harapan tersebut kini terpaksa dilupakan. Malah Halsey menerusi laman Twitter nya juga meluahkan rasa kesal dan kecewa apabila rakan duetnya itu tidak tersenarai dalam Anugerah Grammy.

Malah penyanyi itu turut menyindir penjurian kali ini dengan menyatakan bahawa dia tidak terkejut apabila BTS tidak tersenarai kerana beranggapan Amerika Syarikat kini jauh ketinggalan di belakang.

Bagaimanapun, pihak Grammy memberi penghormatan buat kumpulan itu dengan mempamerkan sut yang mereka pakai dalam anugerah Grammy 2019 dalam muzium Grammy untuk tatapan peminat-peminat.


Suami Lufya Dedah Bukti Nafi Endahkan Anak

Sejak beberapa hari yang lalu, tular di media sosial memperkatakan mengenai suami Lufya Omar, Dr. Che Hafiz yang didakwa seperti sengaja mengendahkan panggilan dan tangisan anak tunggalnya, Laana Haura usai prosiding di Mahkamah Rendah Syariah Subang Bestari, Petaling Jaya pada Isnin lalu. Sejak tularnya video tersebut, terdapat segelintir netizen mengecam tindakannya sehingga menganggap Hafiz bukanlah seorang bapa yang baik

Menjawab isu tersebut, menerusi laman Instagram nya Hafiz menjelaskan pada ketika itu dia sememangnya langsung tidak mendengar panggilan anaknya malah dia akui fikirannya pada ketika itu hanya memfokuskan mengenai soal sesi jawab bersama media tidak lama kemudian.

Dedah Hafiz, sebelum prosiding tersebut berlangsung dia berkesempatan untuk bersama dengan anaknya dan beberapa foto gambar mereka bersama turut dimuatnaik doktor tersebut sebagai bukti buat mereka yang memfitnahnya sebelum ini.

Jelasnya lagi, dia akui isu seumpama itu sememangnya agak sensitif dalam masyarakat apatah lagi melibatkan seorang anak kecil. Namun menurutnya, dakwaan tersebut adalah tidak benar dan dia sebagai seorang bapa semememangnya tidak sanggup untuk berbuat demikian.

“Daddy really sorry Sebab tak perasan langsung panggilan daripada you my love jika difikirkan secara waras bapa mana dekat atas dunia ini tak sayangkan anak mereka sedangkan binatang seperti singa betina yang ganas itu siap makan manusia lagi pun boleh tetap tahu nak menyayangi anak nya apatah lagi manusia yang diberikan kelebihan otak yang mempunyai akal”

Dalam prosiding itu, Mahkamah Rendah Syariah Subang Bestari telah memerintahkan pasangan itu melantik ahli jawatankuasa pendamai (JKP) bagi menyelesaikan kemelut diantara mereka selepas Hafiz enggan menceraikan isterinya itu.

A post shared by Dr Che Hafiz (@drchehafiz)

Sebagai info, pasangan ini telah mendirikan rumah tangga pada 26 November 2016 dan dikurniakan seorang cahaya mata, Laana Haura yang kini berusia 2 tahun.


“Dia Ingat Kita Orang Utan?”- Lana Nordin Dedah Persepsi Suami Tentang Malaysia

Aktres Lana Nordin buat pertama kalinya berkongsi cerita manis detik-detik pertemuan dan percintaan dengan suaminya Daud McKienzie.

Perkongsian Lana ini dikongsi melalui sebuah temubual bersama Majalah Nona yang dikendalikan secara santai oleh pengacara Kiffy Razak. Menurut Lana, pada awalnya dia tidak terfikir untuk memilih pasangan hidup dari kalangan orang asing atau mat saleh.  Malah Lana tidak menyangka Daud tidak kisah apabila dirinya diperkenalkan sebagai seorang muslim.

“Sebenarnya saya tidak merancang pun untuk berkahwin dengan mat saleh! Tapi sebab jodoh, dan Daud bersungguh-sungguh datang untuk berkawan walaupun saya mengenalkan diri sebagai seorang muslim”- katanya

Pada awalnya Lana berfikiran orang asing seperi Daud yang berasal Amerika tidak menyukai orang muslim, namun sebaliknya berlaku saat-saat mereka berdua saling mengenali antara satu sama lain.

“Pada masa itu, baru saya tahu, Daud pernah tinggal di negara Timur Tengah selama 7 tahun dan sudah mengenali agama Islam sebelum mengenali saya”- tambahnya lagi.

Tak lama selepas itu, Lana tidak menyangka, Daud telah menyahut cabaran untuk bertemu keluarga untuk masuk meminang dan mereka berkahwin pada 15 Mei 2015.

Berkongsi mengenai detik-detik perkenalannya dengan suami, Lana berkata, suaminya tidak mengenali Malaysia, namun pernah mendengar negara-negara jiran yang lain seperi Brunei dan Singapura.

“Bila saya sebut pasal Malaysia, dia ingat Malaysia ini macam hutan! Dia tidak pernah tahu pasal Malaysia tapi Brunei dan Singapura dia tahu. Saya menjelaskan kepadanya bahawa Singapura itu sendiri dulu adalah Malaysia”- ujarnya

Saat pertama kali membawa Daud ke Malaysia,  suaminya kagum dengan kemodenan negara.

“Masa bawa di ke Kuala Lumpur buat pertama kali, dia kagum dan berkata Malaysia maju seperti Singapura. Saya jawab, ya ! Kami bukan orang hulu, lihat saya, nampak seperti macam orang hulu ke? Saya Kampung ke? Dia ingat kita macam orang utan, pakai seluar dalam jer! Kepala otak dia!”

Selepas mengenali Malaysia lebih mendalam, tanpa di duga Daud bukan sahaja jatuh cinta dengan Lana, namun dia juga suka tinggal di Malaysia dan menggemari makanan tempatan.

Memilih untuk berkahwin dengan jejaka berdarah Amerika Syarikat, Lana dilihat semakin bahagia bersama keluarga, ditambah pula dengan kehadiran dua orang cahaya matanya.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Edisi Terhad! ‘Surprise Happy Meal’ Kini Di McDonald’s Malaysia

Sebelum ini, McDonald’s telah mengumumkan bakal menjual semula beberapa set mainan Happy Meal mereka yang menampilkan permainan vintaj era 80-an dan 90-an untuk pasaran dunia dan ketika itu peminat di Malaysia mengharapkan agar set tersebut akan turut dijual di tanah air.

Memakbulkan impian mereka, McDonald’s Malaysia mengesahkan set tersebut yang dikenali sebagai ‘Surprise Happy Meal’ akan berada di pasaran tempatan bersempena dengan ulang tahun Ke-40 Happy Meal.

Bermula 28 November ini dan untuk masa yang terhad, peminat boleh mula mendapatkan set yang mengandungi salah satu daripada 14 permainan ‘lejen’ tersebut seperti McDonald’s Hot Wheels Thunderbird (Mattel), Hamburglar (McDonald’s), Space Jam Bugs Bunny (Warner Brothers), Patti the Platypus (Ty Beanie Baby), Tamagotchi (Bandai) dan banyak lagi.

Biarpun begitu, model Power Ranger Red tidak akan dijual di pasaran Malaysia.Mengenai Surprise Happy Meal ini, pelanggan tidak boleh memilih permainan yang mereka inginkan, sebaliknya McDonald’s memberikan elemen kejutan buat mereka dengan bergantung nasib pada bungkusan yang akan diterima.

Baik kanak-kanak mahupun dewasa sudah pasti ramai yang akan teruja dengan promosi kali ini apatah lagi ianya akan menggamit memori suatu ketika dahulu.


Rupanya Arendelle ‘Frozen II’ Ada Di Dunia Nyata. Ini Buktinya!

Yang paling ditunggu-tunggu Frozen II akhirnya telah ditayangkan di pawagam seluruh Malaysia pada 21 November 2019.

Para pecinta siri “Frozen” dan “Frozen II” pastinya tidak asing dengan istilah Arendelle, sebuah kerajaan yang indah di mana Elsa dan Anna menjalani kehidupan. Tetapi siapa sangka, sebenarnya Arendelle benar-benar diilhamkan oleh sebuah bandar yang ada di dunia nyata.

Arendelle diilhamkan oleh sebuah bandar yang dipanggil Arendal di Norway. Dari namanya ia juga mendapati Arendelle benar-benar diilhami oleh Arendal. Bukan itu sahaja, kedua-duanya terletak berhampiran dengan sungai yang merupakan tarikan utama.

Arendal terletak di barat daya ibu negara Norway, Oslo. Dalam bahasa Norway, perkataan “aren” bermaksud burung helang dan “dal” yang bermaksud lembah. Sama seperti Arendelle, aktiviti perindustrian utama Arendal juga berpusat pada pembuatan kapal, perdagangan kayu, dan perlombongan besi.

Pada tahun 1880, Arendal merupakan pelabuhan terbesar di Norway. Bandar Arendelle dalam “Frozen” juga digambarkan dengan lokasi yang sama, bandar pelabuhan yang terkenal.

Bukan hanya Arendelle. Watak Anna (Kristen Bell) nampaknya juga diilhamkan oleh wanita Norway. Sementara Elsa (Idina Menzel) direka bentuk daripada wanita Iceland.

Dikabarkan, pengarah dan penerbit “Frozen II” berkunjung ke Norway, Finland dan Iceland untuk mencari inspirasi.


Bunuh Diri? Kematian Goo Hara Mengejutkan Dunia!

Semalam, berita mengenai penyanyi yang juga bekas ahli kumpulan Kara, Goo Hara mengejutkan dunia apabila dia telah ditemui meninggal dunia di kediamannya di Cheongdam, Gangnam.

Kematian Goo Hara ternyata memberi impak yang cukup mendalam kepada peminat yang begitu sedih dan terkesan dengan pemergiannya yang sebelum ini dikatakan berada dalam keadaan tertekan.

Terdahulu, rakan baiknya Sulli ditemui meninggal dunia dipercayai akibat mengantungkan dirinya sendiri atas cubaan membunuh diri juga dipercayai akibat tertekan.

Malah dalam satu laporan Goo Hara pernah cuba untuk membunuh diri dengan mencederakan dirinya. Namun, cubaan tersebut gagal selepas dia ditemui oleh pengurusnya dalam keadaan tidak sedarkan diri di dalam bilik yang dipenuhi dengan asap.

Sehubungan dengan penemuan mayat Goo Hara pada jam 6 petang pada waktu tempatan pihak polis daerah Gangnam, Seoul masih belum dapat dedahkan punca kematian penyanyi itu.

Sebagai info, Goo Hara memulakan kariernya bersama Kara sebelum kumpuln itu dibubarkan. Malah kumpulan itu turut pernah beraksi diMTV World Stage Live In Malaysia 2012.Pada Julai 2015,Goo Hara memulakan debut sebagai penyanyi solo menerusi album mini pertamanya yang berjudul Alohara (Can You Feel It?).

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Hazama Perjelaskan Klip Video Protege Tak Berbaju Dalam Bilik Hotel

Konsert ke-7 Mentor Milenia 2019 di Sri Pentas 2, Plaza Alam Sentral, Ahad lalu menyaksikan juara mingguan menjadi milik peserta dari Kuala Lumpur Aedy Kama, 22.

Seorang lagi peserta yang menyerlah pada malam itu ialah Arayn Malek yang menyampaikan lagu Seiring Sejalan berduet dengan Zizi Kirana dengan baik sekali gus mendapat sorakan daripada penonton.

Namun apa yang mencuri perhatian penonton pada minggu ini adalah sedutan video Arayn bangun dari tidur dirakam tanpa pengetahuan oleh mentornya Hazama. Lebih mengejutkan, sedutan video yang memaparkan dirinya hampir separuh bogel itu disiarkan secara langsung dan telah disaksikan oleh seluruh rakyat Malaysia.

Disengaja atau tidak? Murai MY berjaya mendapatkan Hazama dan Arayn bagi mengulas sedikit tentang video tersebut

“Sebenarnya video itu sengaja dirakam ketika saya datang ke  Pearl Hotel untuk bertemu protege saya iaitu Apeks dengan tujuan untuk mengambil hadiah kemenangan juara mingguan.” kata Hazama ketika di temui selepas konsert berlangsung.

Pada masa yang sama, Hazama diberitahu oleh Apeks bahawa, Arayn masih tidur dan tanpa memikir panjang dia terus ke bilik hotel dan mahu merakam momen Aryn ketika sedang tidur.

“Saya ambil kad kunci bilik dari Apek dan bawa cameraman untuk terjah ke bilik dan memang sengaja mahu rakam Arayn sedang tidur”

Menurut Hazama, dia sengaja mahu merakam video Aryn sedang tidur walaupun pada ketika itu Arayn tak berbaju dan hanya memakai seluar pendek.

“Masa ni lah saya nak rakam momen Arayn masa tengah tidur! Niat saya hanya mahu memberi pengajaran kepada Arayn supaya jangan bangun lambat”

Bila ditanya kepada Arayn, tidakkah dia merasa malu apabila dirinya tak berbaju di lihat oleh seluruh Malaysia, ini jawapan yang diberikan;

” Saya ok jer! Badan je pun, bukan tunjuk kemaluan saya!”- katanya

Bagi Hazama, antara tujuan lain dengan merakamkan video ini sebenarnya untuk peminat supaya boleh melihat karakter dan telatah protegenya.

“Setiap orang akan melalui proses bangun tidur, jadi apa yang saya mahu pamerkan adalah sisi lain Aryn ketika bangun tidur. Saya rasa tak saya kongsikan hal yang melampau,” tegasnya.

Hazama turut menafikan bahawa dengan cara sebegini bertujuan untuk menaikkan nama dan populariti protege-protegenya.

“Saya bukan mahu menaikkan nama sesiapa, tetapi hanya mahu menonjolkan karakter mereka. Kerana mereka masih belum bergelar seniman atau artis, jadi sebelum mereka bergelar seniman, semua orang kena tahu karakter seniman itu terlebih dahulu. Jadi melalui rancangan Mentor Milenia ini, kita ada ruang untuk membawa penonton mengenali protege kegemaran mereka dan menerima seadanya”- tambahnya lagi.

Pada malam Konsert ke-7 Mentor Milenia 2019 itu menyaksikan penyingkiran protege dari mentor Akim iaitu Ryan Que. Konsert Mentor Milenia yang membabitkan 10 episod menemui penonton bermula 6 Oktober lalu setiap Ahad, jam 9 malam di TV3.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Naqiu Jawab Tuduhan Pernah Berkahwin Dua

Baru-baru ini menerusi laman forum sembang atas talian, terdapat satu tuduhan yang menyatakan terdapat seorang bintang Gegar Vaganza 2019 (GV2019) pernah berkahwin sebanyak dua kali.

Biarpun tidak menyatakan dengan lebih jelas mengenai selebriti tersebut, berdasarkan komen balas daripada pengguna-pengguna yang lain ternyata ianya merujuk kepada vokalis kumpulan Boboy, Naqiu.

Dalam ruangan tersebut, dikatakan Naqiu atau nama sebenarnya Wan Naqiuddin Mohd Najib,33 pernah mempunyai dua isteri sebelum menceraikan isteri pertamannya. Malah pengguna tersebut turut mempertikaikan mengenai anak-anak penyanyi itu yang dikatakan ada diantara mereka merupakan hasil perkahwinan pertama.

Menjelaskan lebih lanjut mengenai dakwaan tersebut, Naqiu menafikan bahawa dia pernah berkahwin dua. Malah mengenai tuduhan yang mendakwa sikap isterinya yang berpura-pura mesra, penyanyi itu berkata sebagai suri hatinya selama ini dia sememangnya akui isterinya itu seorang yang peramah dengan sesiapa sahaja.

saya pun tidak tahu bagaimana cerita itu datang. Kalau tengok anak-anak saya semuanya ‘rapat-rapat’ bila masa saya hendak kahwin lain?

Wife saya memang humble dan dia adalah teman hidup saya dan saya tidak sangka ada tuduhan seperti ini”

Tidak mudah melatah dengan pelbagai tuduhan yang tidak berasas sejak kebelakangan ini, Naqiu mengambil pendekatan untuk lebih terbuka untuk menanganinya. Malah dia menganggap segala spekulasi itu sebagai sesuatu yang baik untuk menaikkan nama dan kariernya semula sejak ‘hilang’ seketika di dalam industri.

“saya terbuka kepada apa pun ini bermakna orang memberi perhatian kepada saya. Dari segi positif orang sentiasa mencari saya, dari segi negatif mungkin ada yang cuba menjatuhkan saya.

Saya 12 tahun menyepi dan tiba-tiba saya keluar dalam masa sebulan lebih pelbagai kisah orang dah mula korek, benda itu sebenarnya ada yang baik untuk karier saya. Kepentingan saya adalah karier selepas ini kerana ada pelbagai perancangan yang ingin dibuat”

Naqiu ditemui Murai MY usai dari konsert minggu keenam Gegar Vaganza. Dalam minggu ini, Naqiu yang mendendangkan lagu Rampas dendangan asal Akim & The Majistret berada di kedudukan kedua selepas Hady Mirza dengan perolehan markah sebanyak 83%.


Kisah Seram Sebenar The Sacred Riana Di Pawagam Malaysia Disember Ini!

Masih ingat dengan The Sacred Riana? Gadis misteri yang memenangi Asia’s Got Talent 2017 yang juga finalis America’s Got Talent.

Personaliti Riana yang agak menyeramkan dan kebolehan seperti seorang ahli magis membuatkan Riana terkenal di seluruh dunia.

Di sebalik kebolehannya itu, sebenarnya gadis dari Indonesia ini sememangnya mempunyai sejarah silam yang penuh dengan mistik. Segalanya bakal didedahkan menerusi filem seram The Sacred Riana yang akan menemui penonton Malaysia di pawagam TGV bermula 12 Disember ini. Diterbitkan oleh pengarah Hide&Seek : Minako iaitu Billy Christian, filem ini terlebih dahulu ditayangkan di Indonesia dan mendapat sambutan yang cukup menggalakkan dari penonton.

Dikhabarkan Riana sendiri akan berada di Malaysia pada Disember ini bagi mempromosikan filem tersebut. The Sacred Riana mengisahkan Riana sewaktu kecil tinggal bersama ibu bapanya di sebuah rumah usang.

Disebabkan terdapat musibah yang melanda, mereka terpaksa berpindah ke rumah bapa saudaranya di Jakarta dan disitulah Riana bertemu dengan anak patung yang dikenali sebagai Riani. Meningkat dewasa perilaku Riana semakin aneh sehingga gurunya datang bertemu dengan keluarga Riana yang sering tidak hadir ke sekolah. Lebih parah, musibah turut menimpa ibubapa Riana membuatkan keluarganya berasa terdapat sesuatu gangguan entiti pada gadis tersebut.


Ibu Taylor Swift Menangis Di AMA 2019

Di sebalik pelbagai kejayaan yang dikecapi oleh penyanyi Hollywood, Taylor Swift,29 terdapat beberapa kisah duka termasuklah mengenai pertikaian hak milik lagunya yang menjadi isu panas sejak kebelakangan ini.

Barangkali itulah yang membuatkan ibu Taylor, Andrea Swift,61 yang kelihatan menangis terharu dan bangga dengan pencapaian anak perempuannya itu sebaik dianugerahkan Artist of the Decade di American Music Awards 2019. Sebaik sahaja Taylor menghabiskan nyanyian medley nya dengan lagu Lover diiringi dengan persembahan piano, kamera tertumpu pada Andrea yang diapit suaminya, Scott dan rakan baik Taylor, Selena Gomez.

Air mata yang mengalir di pipi Andrea ternyata membuatkan peminat Taylor berasa kagum dan sebak apatah lagi dia mampu hadir ke acara tersebut biarpun sedang berjuang melawan penyakit barah payudara yang dihidapinya. Sebagai info, di dalam album terbaharu Taylor  turut memuatkan sebuah lagu berjudul “Soon You’ll Get Better,” yang ditulis khas buat ibunya.

Dalam ucapan Taylor sebaik sahaja diumumkan sebagai penerima anugerah tersebut, dia merakamkan ucapan penghargaan dan terima kasih buat pengorbanan ibu bapanya dalam menjadikannya sebagai seorang penyanyi dan pencipta lagu yang berjaya.

Lebih bermakna,trofi kemenangan tersebut telah diberi oleh penyanyi lagenda Carole King, 77 yang merupakan penyanyi kegemaran ibubapanya dan lagu Carole sendiri mempunyai kenangan manis dalam keluarga Swift.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Seorang Lagi Watak Penjahat Diumumkan Dalam Filem ‘The Batman’, Siapakah Dia?

Seorang lagi pelakon akan terlibat dalam filem The Batman yang dihasilkan oleh Matt Reeves dan Warner Bros. Pelakon John Turturro akan memainkan watakn sebagai musuh Robert Pattinson dalam filem itu, yang dirancang untuk ditayangkan pada bulan Jun 2021.

Dalam tweetnya di Twitter, Reeves mengumumkan bahawa Turturro akan memainkan watak sebagai Carmine Falcone.

🦇 I said… #CarmineFalcone pic.twitter.com/wa5zNuVwPg

— Matt Reeves (@mattreevesLA) November 22, 2019

Falcone merupakan seorang gangster di Gotham City dan juga musuh Batman. Sebelum ini, telah diumumkan beberapa pelakon yang akan menyertai filem terbaru The Batman, iaitu Zoe Kravitz yang akan memegang watak sebagai Catwoman, Paul Dano sebagai Riddler dan Colin Farrell sebagai Penguin.

Sementara itu, watak Bruce Wayne akan dimainkan oleh Robert Pattinson.

Dipetik dari Variety, masih belum ada lagi pengesahan di mana filem itu diadaptasi dari komik DC atau tidak. Walau bagaimanapun, kemungkinan bahawa filem The Batman akan mula menemui penonton pada awal tahun 2020.


Kutipan Filem Pusaka & Wira Memberangsangkan Di Pawagam!

Pada bulan ini, terdapat beberapa buah filem tempatan menjadi perhatian umum apabila ianya mula ditayangkan di seluruh pawagam tanah air. Naskhah yang dimaksudkan adalah filem Pusaka dan Wira yang kini hangat ditayangkan manakala Ejen Ali pula bakal memberi saingan pada 28 November ini.

Biarpun ditayangkan dalam bulan yang sama namun filem-filem ini mendapat sambutan yang cukup menggalakan. Buktinya filem Pusaka yang bergenrekan seram telah mendapat sebanyak RM 12.5 Juta kutipan dalam masa 25 hari tayangan.

A post shared by Astro Shaw Sdn Bhd (@astroshaw)

Dengan pencapaian tersebut, filem yang dibarisi pelakon-pelakon popular seperti Syafiq Kyle, Mimi Lana, Fauziah Datuk Ahmad Daud, Faizal Hussein, Sweet Qismina, Hafidz Roshdi, Aleza Shadan dan Yuna Rahim kini menduduki tangga ke-13 bagi kutipan filem tertinggi sepanjang zaman merampas kedudukan filem KL Special Force sebelum ini yang memperoleh sebanyak RM 12.2 Juta kutipan.

Manakala Wira tampil dengan kutipan yang membanggakan seiring dengan judul filem nya. Baru sahaja ditayangkan empat hari yang lalu, filem arahan Adrian Teh ini telah meraih sebanyak RM 2.2 juta kutipan! Perkongsian tersebut telah dimuatnaik menerusi Instagram rasmi Astro Shaw. Sebelum ini, filem Adrian yang berjudul Paskal telah mencapai satu rekod baharu apabila telah berjaya mengutip RM 28.98 juta kutipan sekaligus menduduki kedudukan keempat secara keseluruhan bagi rekod kutipan filem tertinggi sepanjang zaman.

Filem Wira yang dilakonkan oleh Hairul Azreen, Fify Azmi, Hilal Azman, Henley Hii, Dain Said dan Josiah Hogan serta pelakon Indonesia Yayan Ruhian dan Ismi Melinda dijangka akan mencapai kutipan tinggi kelak dan memberi saingan buat filem-filem sebelum ini.


‘Surat Terbuka’ Tersebar! Dakwa Perkahwinan Kedua Da’i Farhan Tidak Direstui

Menerusi laman Instagram nya, juara program Da’i musim kedua yang juga salah seorang Panel Agama rancangan Tanyalah Ustaz di TV3 iaitu Da’i Farhan telah berkongsi mengenai khabar berita mengenai dirinya yang sudah bernikah kali kedua dengan seorang wanita yang berstatus ibu tunggal dan mempunyai seramai 8 orang cahaya mata.

Menurut Da’i Farhan atau nama sebenarnya Nik Ahmad Farhan Nik Mohamad, mereka telah selamat bernikah di Tanah Suci Mekah baru-baru ini dan turut mengucapkan terima kasih buat isteri pertama nya, Fatin Nurul Ain yang sentiasa bertabah dan merestui pernikahan tersebut.

Dalam pada itu, Da’i Farhan turut menganggap pernkahan keduanya bukan sahaja tanggungjawab untuk berlaku adil malah ianya juga amanah untuk membesarkan kesemua anak-anaknya.

Biarpun begitu, menerusi laman Facebook tersebar mengenai sebuah ‘surat terbuka’ yang ditulis oleh seorang pengguna dipercayai rakan kepada isteri pertama pendakwah bebas itu.

Dalam penulisannya mendedahkan bawah pernikahan tersebut pada mulanya tidak direstui oleh Fatin dan ahli keluarganya.

Malah status pendakwah itu hanya diketahui selepas dia bernikah dengan wanita tersebut beberapa bulan yang lalu selepas mengetahuinya menerusi sebuah akaun Facebook rasmi.

Jelas wanita tersebut dalam penulisannya, dia berasa marah dan kecewa kerana pendakwah tersebut sanggup berbuat demikian dalam keadaan isterinya yang sedang hamil anak kedua mereka.

Bertegas untuk tidak memadam posting berkenaan, menurutnya lagi tujuan dia berbuat demikian adalah kerana ingin menegakkan hak wanita dan tidak menggunakan ‘alasan’ agama untuk menegakkan sesuatu kebenaran.

Sejak dimuatnaik, posting berkenaan telah mencetuskan pelbagai reaksi dari netizen malah ada juga yang tidak menyangka bahawa pendakwah tersebut sanggup berbuat demikian.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Lembaga Pelancongan Hong Kong Tingkat Inisiatif Untuk Tarik Pelancong Muslim

Sepanjang 2018, Lembaga Pelancongan Hong Kong secara aktifnya telah memasarkan pelancongan Muslim dan memperkenalkan tawaran baru bagi menarik pasaran pelancongan halal. Bagi memulakan tahun baru ini, mereka telah mengambil langkah bukan hanya kepada pasaran yang telah disasarkan kepada masyarakat Muslim tetapi juga untuk mendidik mereka yang berkepentingan tentang ciri-ciri pelancong Muslim supaya semua pihak faham tentang cara yang lebih baik bagaimana untuk memenuhi keperluan orang Muslim.

Untuk memulakan inisiatif ini, HKTB baru-baru ini telah menganjurkan Seminar Pelancongan Muslim untuk perniagaan Hong Kong dan rakan perjalanan bagi memahami keperluan pengembara muslim yang tipikal. Dianggarkan seramai 120 orang peserta yang terdiri daripada pemegang berkepentingan Hong Kong dari pelbagai industri dan persatuan seperti peruncit, F & B, pusat membeli-belah dan tempat tarikan berkumpul bagi mengetahui lebih lanjut tentang industri Muslim dengan rancangan untuk meneroka pasaran ini.

Sebagai sebahagian daripada inisiatif Lembaga Pelancongan Hong Kong untuk melibatkan masyarakat Muslim, HKTB telah bekerjasama dengan platform perjalanan Muslim dalam talian untuk menghasilkan kandungan yang menonjolkan Hong Kong sebagai destinasi pilihan untuk pelancong Muslim. HKTB baru sahaja melancarkan senarai mesra Muslim yang mempunyai daya tarikan pelancongan, tempat makan halal dan kemudahan mesra Muslim di Hong Kong, supaya pelancong Muslim boleh menjadikan Hong Kong destinasi percutian kegemaran mereka tahun ini.

Pengunjung boleh menikmati budaya masakan Hong Kong yang unik di mana-mana pilihan halal yang menyajikan hidangan tempatan halal seperti pastri di Chirsly Cafe yang terkenal dengan bun nanas (bo lo bao) dan tart telur. Sekiranya anda ingin mendapatkan halal dim sum, cuma perlu pergi ke Kantin Pusat Islam yang mempunyai pelbagai hidangan dim sum seperti Siu Mai, Har Gow, Xiao Long Pao, pulut kukus dengan ayam dalam daun teratai dan banyak lagi.

Tarikan utama telah ditambah baik bagi menarik pelancong Muslim Tempat-tempat menarik utama di Hong Kong telah ditambah baik untuk pelancong Muslim. Ocean Park, Hong Kong baru-baru ini telah memperolehi pensijilan halal untuk salah satu restorannya, Café Ocean yang menawarkan pelbagai hidangan Asia Tenggara. Selain itu, Hong Kong Disneyland menawarkan pelbagai pilihan makanan halal seperti Main Street Market, Mystic Point’s Explorer’s Club Restaurant, dan Tahitian Terrace di mana anda boleh menemui pelbagai masakan dari Korea, Jepun dan juga Indonesia.

Malah sesetengah hotel di Hong Kong Disneyland menyediakan makanan halal atas permintaan pelanggan. Sebaik sahaja anda telah menikmati makanan halal, pelancong Muslim boleh melaksanakan solat di bilik sembahyang bersebelahan Explorer’s Club. Satu lagi daya tarikan tempatan yang patut diambil perhatian adalah Ngong Ping, yang terkenal dengan kereta kabel Crystal Cabin serta ikonik Big Buddha yang merupakan tempat kegemaran untuk latar belakang foto Instagram anda.

Selain itu, Ngong Ping juga mempunyai restoran dengan pensijilan halal sendiri di Ebeneezer’s Kebab dan Pizzeria yang menawarkan pelbagai hidangan India dan Timur Tengah. Di samping itu, Hong Kong terus meningkatkan tawaran untuk Muslim bagi memastikan pengunjung mempunyai lebih banyak pilihan.


Peminat Diberi Peluang Lakukan Penghormatan Terakhir Buat Goo Hara

Kematian bekas ahli kumpulan KARA, Goo Hara ternyata mengejutkan dunia apabila dia ditemui meninggal dunia pada Ahad di kediamannya.

Biarpun tidak dapat dipastikan punca kematiannya, ramai yang mendakwa penyanyi berusia 28 tahun ini telah membunuh diri ekoran tekanan perasaan yang dialami sebelum ini apatah lagi turut terkesan dengan pemergian sahabat baiknya, Sulli yang ditemui tergantung dirumahnya juga kerana membunuh diri.

Bagi melakukan penghormatan terakhir, pihak Agency Goo Hara telah menyediakan sebuah tempat khas buat peminat-peminat.

Sebuah sidang media dan juga upacara penghormatan terakhir akan dibuat di Dewan 1, Dewan Pemakaman St. Mary, Daerah Gangnam bermula pada pukul 3 petang mulai hari ini hingga ke tengah malam Rabu(27 November).

Manakala untuk ahli keluarga dan sahabat terdekat akan memberi penghormatan terakhir di lokasi berbeza dipercayai di Yonsei Severance Hospital Funeral Hall dimana upacara pengebumian peribadi akan dijalankan.

Sehubungan dengan itu, pihak polis masih lagi tidak dapat memberi keputusan mengenai punca kematian bintang K-Pop itu namun telah menjumpai catatan tulisan tangan dipercayai miliknya.

Nota tersebut telah ditemui di meja ruang tamu selepas Goo Hara ditemui oleh pembantu rumah dalam keadaan tidak bernyawa. Hasil siasatan turut mendapati tiada sebarang unsur jenayah dalam kematiannya.


Penganjur Beri Sebab Victoria Secret Fashion Show Dibatalkan

Saban tahun, Victoria Secret Fashion Show menjadi acara yang paling ditunggu-tunggu oleh peminat jenama pakaian dalam itu. Bukan sahaja menampilkan rekaan baju dalam wanita yang pelbagai, acara itu turut dihiburkan oleh penyanyi-penyanyi terkenal antarabangsa disamping para model berjalan di atas pentas peragaan dengan koleksi Victoria.

Namun bagi tahun 2019, peminat terpaksa melupakan hasrat tersebut kerana buat pertama kalinya sejak ditayangkan di televisyen pada tahun 2001 pertunjukan tersebut telah dibatalkan.

Sejak diumumkan khabar berita tersebut, peminat meluahkan rasa kecewa mereka malah turut menyatakan tanda bantahan di media sosial.

Menjelaskan lebih lanjut mengenai pembatalan tersebut, Stuart Burgdoerfer yang merupakan ‘orang kuat’ L Brands menjelaskan sepanjang ianya berlangsung jenama itu tidak mendapat jualan yang menguntungkan. Malah kebanyakkanya hanya sekadar menonton rancangan tersebut tanpa membeli sebarang pakaian yang ditampilkan oleh para model.

Malah faktor populariti acara tersebut juga antara punca mengapa ianya dibatalkan. Sebagai contoh pada tahun lalu, Victoria Secret Fashion Show sekadar mendapat 3.3 juta tontonan di televisyen manakala di YouTube pula sebanyak 15 juta tontonan tidak cukup untuk menampung segala perbelanjaan yang telah dikeluarkan.

Malah dikhabarkan pembatalannya bukan hanya pada tahun ini namun berkemungkinan besar untuk jangka masa yang panjang ataupun buat selama-lamanya. Mungkin rancangan ini perlu ‘berehat’ seketika sebelum kembali membuat impak yang lebih besar?

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Chris Hemsworth Bocorkan Jadual Penggambaran ‘Thor: Love And Thunder’

Thor: Love and Thunder disahkan menjadi sebuah filem yang termasuk dalam senarai fasa empat daripada Marvel Cinematic Universe (MCU) francais. Siri sambungan “Thor: Ragnarok” itu bersedia menyambut peminat pada tahun 2021.

Marvel juga kembali memilih Taika Waititi untuk duduk di bangku pengarah. Di samping itu, pelakon tampan Chris Hemsworth pasti mengulangi wataknya sebagai Thor. Begitu juga, Tessa Thompson, yang kembali memegang watak sebagai Valkyrie.

Natalie Portman yang sebelum ini memainkan watak sebagai Jane Foster juga akan kembali dalam siri keempat “Thor” ini. Menariknya, Natalie bukan sahaja akan mengulangi watak Jane, tetapi juga akan menjadi Female Thor.

Bercakap tentang “Thor: Love and Thunder”, nampaknya ada hal yang dibocorkan baru-baru ini yang dikongsi oleh Chris Hemsworth mengenai jadual penggambaran filem penutup fasa keempat MCU.

Seperti yang dilaporkan oleh Coming Soon.net, menurut pelakon itu, proses produksi sehingga penggambaran siap untuk dimulakan pada pertengahan 2020.

Perkara ini didedahkan apabila Hemsworth menjadi tetamu undangan di Tokyo Comic Con. Semasa acara itu, Hemsworth mendedahkan bahawa dia masih belum melihat naskah untuk filem ini, jadi dia tidak boleh mendedahkan banyak perkara. Tetapi dia berkata dia sudah bersedia untuk menjalani penggambaran tahun depan.

“Saya masih belum melihat skrip lagii, tapi saya tahu mereka bekerja keras dan sangat bersemangat untuk membawa sesuatu yang baru lagi segar, Tapi kami memulakan penggambaran pada pertengahan tahun depan” kata Hemsworth.

Sementara itu, “Thor: Love and Thunder” akan mengadaptasi kisah dari komik “The Mighty Thor” oleh Jason Aaron. Siri keempat “Thor” dirancang untuk menjadi filem penutup empat fasa MCU dan menceritakan kisah yang sangat berbeza dari sebelumnya.

Mengikut perancangang “Thor: Love and Thunder” akan dikeluarkan pada 5 November 2021.


Agnez Monica Tak Mengaku Orang Indonesia?

Penyanyi yang pernah digelar paling kaya di Indonesia, Agnez Monica, atau lebih dikenali dengan nama Agnez Mo, telah mencetuskan kontroversi dan menjadi perbualan hangat di media sosial kerana tidak mengaku berdarah Indonesia.

Kenyataan itu telah lemparkan oleh beliau menerusi temu bual dengan hos Kevan Kenney dalam siri video YouTube Build NYC oleh Yahoo!

Dalam program tersebut, Kevan Kenney bertanya mengenai agama yang dianuti oleh Agnez sebagai seorang Kristian. Pertanyaan itu diutarakan kerana Indonesia adalah negara majoriti Muslim, jadi dia ingin tahu bagaimana Agnez hidup dalam kumpulan ‘minoriti’.

“Ya, Itu sangat menarik, kerana Indonesia mempunyai lebih dari 18 ribu pulau. Dan di setiap pulau, kami mempunyai budaya yang berbeza, kita juga mempunyai pakaian tradisional yang berbeza, seperti alatmuzik, secara amnya budaya kami sangat pelbagai”

Agnez membuat pengakuan bahawa dia hanya dilahirkan di Indonesia namun mengenai asal usul, dia sebenarnya berketurunan Jerman, Jepun dan Cina

“Saya bukan berdarah Indonesia sama sekali, saya keturunan Jerman, Jepun dan Cina, saya hanya dilahirkan di Indonesia dan saya juga seorang Kristian, sedangkan di Indonesia majoriti adalah Muslim.

“Saya tidak mahu mengatakan bahawa saya bukan sebahagian dari Indonesia, kerana saya rasa orang ramai boleh menerima saya dengan baik, tetapi ada perasaan di mana saya merasa berbeza daripada kebanyakan orang. Ia mengajar saya menerima kritikan, perbezaan, dan sisi saya yang unik,”- kata Agnez Mo.

Justeru, kenyataan Agnez ini mengundang kontroversi dan mendapat kecaman netizen. Agnez akhirnya memuat naik penjelasannya tentang rasa bangga dengan Indonesia kerana kepelbagaian budaya di akaun Instagramnya.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Da’i Farhan Dakwa Difitnah Angkara Dendam

Baru-baru ini tular di media sosial mengenai sebuah posting surat terbuka buat juara program Da’i musim kedua Da’i Farhan yang dikatakan perkahwinan keduanya dengan seorang ibu tunggal anak lapan tidak direstui oleh isteri pertama dan keluarganya. Terdahulu, Da’i Farhan atau nama sebenarnya Nik Ahmad Farhan Nik Mohamad telah memaklumkan dia telah bernikah dengan wanita tersebut di kota suci Mekah.

Sejurus tersebarnya surat terbuka tersebut, pelbagai kecaman terus dilemparkan pada pendakwah bebas ini malah netizen yang mendedahkan kenyataan tersebut turut bertegas untuk tidak memadam posting yang dimuatnaiknya menerusi laman Facebook.

Susulan daripada itu, Da’i Farhan telah memuat naik sebuah posting terbaharu di laman Instagramnya bagi menjelaskan mengenai apa yang terjadi. Dalam posting itu tertera suntingan perbualan di aplikasi Whatsapp isteri pertama nya, Fatin Nurul Ain yang memohon maaf atas apa yang terjadi merupakan salah faham sehingga terjadinya fitnah pada pendakwah itu.

Malah Da’i Farhan tidak menolak bahawa punca wanita tersebut menyebarkan fitnah padanya bersifat dendam kerana tidak membenarkan isteri pertamanya membeli rumah melaluinya.

Tegasnya lagi, dia mengharapkan agar muatnaik gambarnya bersama Fatin pada 1 November yang lalu menjelasnkan mengenai tuduhan yang dilemparkan padanya seolah-olah memmberi gambaran bahawa rumahtangga mereka berada dalam keadaan baik.

Bagaimanapun Panel Agama rancangan Tanyalah Ustaz itu telah menyahaktifkan ruangan komen pada posting tersebut. Sebagai info, Farhan dan isteri keduanya telah selamat bernikah di Mekah ketika menunaikan umrah beberapa bulan lalu dan turut mengadakan majlis resepsi sekitar Oktober di Hamshire Flora Terrace, Kuala Lumpur.


Pernah Dipukul! Kematian Goo Hara Berpunca Dari Bekas Kekasih?

Lagi mengenai penyanyi dan bekas anggota kumpulan K-Pop KARA, Goo Hara yang ditemui mati di kediamannya awal minggu lalu.

Siasatan lanjut mengenai punca kematiannya masih lagi dijalankan namun peminat sudah mula membuat pelbagai spekulasi termasuklah mengaitkan kematian Goo Hara mempunyai kaitan dengan bekas teman lelakinya, Choi Jung Bum.

Tular di media sosial apabila peminat mendakwa Goo Hara pernah didera secara mental dan fizikal oleh Jong Bum pada September tahun lalu.

Malah kedua-dua mereka juga dikatakan pernah bertengkar dan saling memukul sehingga menyebabkan penyanyi itu mengalami kecederaan yang agak serius serta terkesan secara emosi.

Lebih mengejutkan, Jong Bum turut dikatakan pernah mengugut Goo Hara untuk menyebarkan video seks miliknya.

Disebabkan itu, mahkamah telah menjatuhkan hukuman penjara selama satu tahun setengah dengan tempoh percubaan selama tiga tahun.

Namun begitu, peminat meluahkan rasa tidak puas hati mereka diikuti dengan hashtag #Punish_Choi_Jong_Bum di laman Twitter yang meluahkan rasa tidak puas hati mereka dengan keputusan tersebut.

Sebagai info, upacara memberi penghormatan terakhir buat Goo Hara telah diadakan sejak semalam dan pengebumiannya dijangka berlangsung pada hari ini.


Rahsia Fitur Kamera Samsung Galaxy S11 Dibocor, Boleh “Zoom” 100x?

Pada minggu lepas, sebuah paten menunjukkan telefon flagship Galaxy S11 akan dilengkapi dengan teknologi kamera lossless zoom ala teleskop angkasa .

Kini, seolah-olah untuk memperkuat lagi paten itu, ada khabar angin yang mengatakan kamera telephoto Galaxy S11 mempunyai keupayaan zoom optik sehingga 10x, kemudian zoom hibrid mencapai 100x. Ciri zoom hibrid ini juga dipanggil “Space Zoom”.

Maklumat ini didedahkan oleh laman sesawang, Matrixlife.gr, yang sebelum ini laman tersebut boleh dianggap tepat untuk meneka ciri-ciri telefon Galaxy yang akan dilancarkan.

Seperti apa yang mereka bocorkan, Galaxy S11 akan dilengkapi dengan empat kamera yang dipasang di belakangnya. Dua kamera belakang termasuk kamera utama 108 megapiksel dan kamera telefoto 48 megapiksel. Sementara dua kamera lain dikatakan kamera ultrawide dan kamera 3D ToF (masa penerbangan).

Selain keupayaan zoom optik 10x dan zoom hibrid sehingga 100x, juga disebutkan bahawa kamera Galaxy S11 mampu merakam video dengan resolusi 8K dengan kadar bingkai 30 fps, seperti yang dilaporkan oleh Matrixlife.gr.

Selain itu menurut khabar angin yang beredar, Galaxy S11 akan datang dalam tiga saiz skrin iaitu 6.2-6.4 inci (Galaxy S11e), 6.7 inci (Galaxy S11) dan 6.9 inci (Galaxy S11 Plus).

Galaxy S11 dan S11 Plus sendiri dikatakan mempunyai kelebihan pada skrin, iaitu dengan refresh rate tinggi sebanyak 120 Hz. Untuk pelancaran, Galaxy S11 dilaporkan akan diperkenalkan oleh Samsung pada 11 Februari 2020. Kita tunggu.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


“Lepas Ni Kami Suami Isteri Banyak Masa Bersama”- Akim

“Saya kecewa, Que mempunyai bakat yang besar”- itulah kata-kata yang mampu diluahkan oleh Akim selepas protegenya Ryan Que diumumkan tersingkir di Mentor Milenia minggu ke-7 Ahad lalu. Que memilih Sarah Suhairi sebagai pasangan duet telah menyampaikan lagu Stay (penyanyi asal Rihanna dan Mikky Ekko).

A post shared by Mentor Milenia 2019 (@mentortv3official)

Suara Que yang halus tenggelam dalam lagu yang didendangkan dan menurut Altimet, pemilihan lagu minggu ini tidak menonjolkan potensi penuh mereka.

Rata-rata peminat terkejut dengan keputusan ini dan Murai MY sempat bertemu dengan Akim bagi mengulas lebih lanjut mengenai penyingkiran Que pada malam tersebut.

“Saya meletakkan harapan yang tinggi pada Que, saya langsung tak jangka dia akan keluar pada minggu ini. Tapi itulah pertandingan, ada kalah dan menang. Walaubagaimanapun kita kena move on dan terima apa yang berlaku”- katanya

Memandangkan kini Stacy dan Akim hanya tinggal seorang saja lagi protege, mungkin ramai peminat yang membuat andaian bahawa pasangan ini akan bekerjasama dalam sesi latihan protege.

Menyangkal dakwaan ini, Akim berkata, dia dan Stacy masih meneruskan latihan bersama protege masing-masing secara berasingan.

“kami tidak merancang untuk melatih protege kami bersama-sama. Masih tetap melatih protege secara berasingan. cuma bila tinggal seorang protege ini, lagi ‘ringanlah’ dan selepas ini kami suami isteri ada banyak masa bersama”- katanya berseloroh.

Menurut Akim, dia dan Stacy mempunyai caranya tersendiri dalam melatih protegenya tentang vokal dan persembahan.  Tambahnya lagi, Akim sering mengingatkan protegenya bahawa berada di dalam rancangan Mentor umpama ‘short course’ untuk mereka dan perlu memanfaatkan sepenuhnya pelajaran yang diberikan oleh mentor masing-masing untuk bergelar juara.

Minggu ketujuh menampilkan tema duet membuka tirai dengan pasangan suami isteri Akim dan Stacy yang menyampaikan lagu Getaran Jiwa (penyanyi asal Tan Sri P. Ramlee).

A post shared by Akim Ahmad (@akimahmad)

Jikalau minggu sebelum dua yang tercorot adalah protege kepada Black, minggu protege Akim pula yang perlu merebut tempat untuk kekal dalam pertandingan. Que dan Sharee Lopes bertarung dengan menyampaikan lagu Tunggu Sekejap (penyanyi asal Tan Sri P. Ramlee). Pemilihan juri untuk mengekalkan Sharee Lopes dalam pertandingan kerana semangat beliau untuk menjadi juara musim ini terbukti dalam nyanyian beliau.

Saksikan Mentor Milenia setiap hari Ahad, pukul 9.00 – 11.30 malam selama 10 episod dan dihoskan oleh Shuk Sahar, Elly Mazlein dan Zetty (Hot FM).


Marvel Sahkan Captain America Akan Datang Seorang Wanita

Selepas mengumumkan pengundurannya sebagai Captain America mahupun Steve Rogers, peminat mula membuat pelbagai spekulasi mengenai pengganti Chris Evans dalam terbitan Marvel.

Ada yang menganggap watak tersebut akan diteruskan dengan kemunculan anak Steve Rogers dan tidak kurang juga dengan beranggapan Falcon akan meneruskan legasi ‘America’.

Namun dengan pengumuman dari Marvel ini, peminat mungkin akan menyaksikan kemunculan semula Captain America dalam filem-filem Marvel akan datang. Ini kerana, menerusi kesinambungan di dalam komik, pihak Marvel telah merancang sesuatu kepada kesinambungan era para adiwira sebelum ini.

Terdahulu, peminat sedia maklum bahawa Captain America mendapat ‘kuasa’ nya daripada suntikan serum yang membuatkan proses penuaannya terhenti. Malah serum yang masih tinggal masih dijaga olehnya sebelum dilindungi Sam Wilson atau lebih dikenali sebagai Falcon yang mana penceritaanya mungkin akan dilihat di dalam siri Disney+ The Falcon and The Winter Soldier.

Mengenai serum tersebut, ianya dikatakan akan diberi kepada seorang wanita yang bernama Roberta Mendez tidak lama kemudian.

Bersempena dengan ulangtahun komik Marvel yang ke-80, mereka turut membuat perancangan dunia adiwira pada 80 tahun akan datang. Sebelum ini Marvel telah memperkenalkan watak Miguel O’Hara sebagai Spider-Man 2099 manakala Roberta telah disahkan akan menjadi Captain America dengan identiti yang baharu dan berkemungkinan akan saling berkaitan dengan Miguel.

Pengenalan watak wanita sebagai Captain America bukanlah sesuatu yang baharu kerana sebelum ini Danielle Cage yang merupakan anak kepada Luke Cage dan Jessica Jones menggalas tanggungjawab tersebut.

Mengenai filem Captain America, buat masa ini pihak Marvel tidak memberi sebarang kata putus, barangkali peminat mungkin akan melihat salah satu daripada kedua-dua wanita ini bakal menjadi ‘the new Captain America’!

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Siapakah Godfrey Gao? Aktor Kacak Taiwan Yang Disahkan Meninggal Dunia

Berita yang menyedihkan datang dari salah seorang aktor berbakat dari China, Godfrey Gao. Pelakon dan model yang dilahirkan di Taiwan ini disahkan meninggal dunia semasa menjalani penggambaran di China.

Menurut laporan dari Strait Times pada 27 November 2019, Godfrey rebah dan pengsan sebelum dia disahkan mati. Para peminat peminat mula membanjiri di media sosialnya dengan pengikut seramai 500k untuk meluahkan rasa kesedihan kepada Godfrey Gao.

Semasa menjalani proses penggambaran rancangan realiti di Ningbo, China, Godfrey pengsan dan para kru bergegas untuk mengejutkannya. Bagaimanapun, selepas beberapa minit mencuba menyedarkannya, jantung Godfrey tiba-tiba berhenti selama tiga minit. Ini juga membuat kru panik dan membawa Godfrey ke hospital.

Menurut Hong Kong Daily, Gao dilihat berteriak bahawa dia tidak dapat meneruskan penggambaran tetapi para kru berfikir dia hanya berlakon.

Pelakon berusia 35 tahun itu sedang membuat penggambaran sebuah rancangan TV yang dikenali sebagai Chase Me. Dalam rancangan realiti tersebut peserta memberi tumpuan untuk menjalankan tugas fizikal. Salah seorang lagi selebriti di dalam rancangan ini ialah William Chan, aktor Hong Kong dan Fahrenheit, ahli band boy Calvin Chen.

Godfrey adalah model dan pelakon yang lahir di Taiwan dan pernah mendapat julukan lelaki terkacak di Asia. Beliau mula-mula menarik perhatian orang ramai sebagai model fesyen yang berbakat.

Pada tahun 2011, dia menjadi model lelaki Asia yang pertama untuk mengiklankan jenama terkenal, Louis Vuitton.

Bukan sahaja kerjayanya di Asia, beliau juga terlibat dengan filem-filem Hollywood seperti The Mortal Instruments: City of Bones pada tahun 2013. Dia juga popular di China kerana membintangi filem Rembering Lichuan pada tahun 2016.

Mungkin ramai yang tak tahu, ibu Godfrey Gao  mempunyai darah Malaysia dan Cina mankala bapanya berasal dari Taiwan. Ketika dia masih kecil, Godfrey tinggal di Vancouver, Kanada. Beliau belajar di Capilano University di Vancouver Utara. Godfrey sendiri kembali ke Taiwan dan bekerja sebagai model pada tahun 2004.

Walau bagaimanapun, kini namanya tinggal dalam ingatan semua peminat. Godfrey Gao meninggal pada usia 35 tahun.


Mengimbau Kisah Godfrey Gao Tentang Ibunya, Isu Rasis & Impian Tak Kesampaian

Kematian Godfrey Gao pada hari ini, Rabu, 27 November 2019, meninggalkan kesedihan mendalam di dunia hiburan. Pelakon dan model Taiwan-Kanada ini mengalami masalah kegagalan jantung ketika dalam penggambaranrancangan realiti di China dan disahkan meninggal dunia.

Gao seorang pelakon dan model yang pernah berkunjung ke Malaysia pada tahun 2014 sebagai duta SK-II Men dan berkongsi rahsia kecantikan kulit. Dalam satu temubual Gao bersama Wanista.com, beliau sangat mengagumi ibunya dalam menjadi kulit wajah.

“Saya terkesan untuk menjaga kulit saya selepas melihat ibu saya. Tidak kira betapa sibuk sekalipun, ibu masih mampu mengikuti rejim penjagaan kulit kerana ia amat penting. Tidak kira betapa sibuk sekalipun kehidupan anda, adalah penting untuk tampil menarik kerana ia membina keyakinan.” katanya kepada Wanista.

Disebalik kisah kariernya yang begitu gemilang, siapa sangka, masa kecilnya agak sukar. Gao terpaksa melawan isu perkauman yang dia alami semasa tinggal di Vancouver, Kanada.

“Apabila saya berpindah dari Taiwan ke Kanada pada 1995, kami ke Vancouver Utara di mana tidak banyak orang Asia berada di sana,” kata Gao di laman web NextSHark

Ketika di sekolah, Gao bertemu dengan ramai kanak-kanak dari pelbagai latar belakang seperti India, Persia dan China. Malangnya, biasanya di dalam kelas lebih ramai murid dikalangan ‘orang putih’, yang menjadikan Gao sukar untuk mencari kawan.

Sehingga dia berada di sekolah menengah, dia benar-benar berdepan dengan masalah perkauman. Pada masa itu, kebanyakkan orang sekelilingnya memilih kawan berdasarkan latar belakang seseorang. Sementara dia mempunyai latar belakang berdarah Asia.

“Senior di sekolah sentiasa memandang kamu sebagai wajah kuning, mereka fikir kami adalah Bruce Lee atau sinonim dengan Kung Fu, jadi mereka akan sentiasa membuat bunyi seperti Bruce Lee. Saya mengalami setiap hari dan saya cuba menepis akan hal itu” katanya.

Walaubagaimanapun, Godfrey Gao tidak menjadikan isu perkauman sebagai penghalang dalam kehidupannya. Tak bersedih, Gao sebaliknya menjadikan pengalaman menepis isu perkauman itu untuk mencapai kariernya.

Pada tahun 2011, Gao menjadi orang Asia pertama yang menjadi model dalam iklan-iklan Louis Vuitton. Ini sudah pasti membanggakan kerana sudah 157 tahun jenama itu tidak menggunakan lelaki Asia sebagai model pengiklanan mereka.

A post shared by Godfrey Gao (@godfreygao)

Dia juga muncul dalam filem Hollywood The Mortal Instruments: City of Bones. Gao kelihatan hebat berlakon sebagai Magnus Bane. Gao juga meneruskan impiannya untuk bekerja dalam filem dan TV untuk menangkis perkauman.

“Saya sebenarnya akan menjadi seorang superhero, itulah salah satu matlamat saya,”  tegas.

Malangnya, segalanya tinggal kenangan,Gao tidak dapat meneruskan impiannya. Tetapi hasil kerja dan niat baik Gao pasti akan terus memberi inspirasi kepada orang lain.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


“Mohon Terus Doa” – Abby Abadi Kongsi Perkembangan Anak Bongsu

Disebalik senyuman yang terukir di wajahnya, pelakon Abby Abadi menyimpan perasaan sedih serta doa yang berpanjangan buat anak bongsunya yang kini masih ditempatkan di wad Unit Rawatan Rapi Neonatal (NICU) sejak dua bulan yang lalu.

Terdahulu, anak kepada pelakon itu, Muhammad Danial Firman telah dilahirkan secara pra-matang dengan beratnya hanya 535 gram sahaja. Ekoran itu bayi tersebut diletakkan dalam penjagaan rapi oleh pihak hospital bagi mengelakkan pelbagai komplikasi lain. Menerusi perkongsian terbaharu anaknya, Abby memaklumkan tahap kesihatan anaknya itu semakin baik apatah lagi beratnya kini mencecah 1 Kilogram.

Namun, menurut pelakon Gerak Khas itu dalam masa yang sama dia masih bimbang kerana anaknya masih bernafas menggunakan bantuan mesin selain terdapat beberapa perkara yang lain.

Justeru itu, Abby mengharapkan agar semua kenalan dan pengikut di laman Instagram dapat mendoakan kesihatan anaknya dan terus bertahan sehingga sihat sepenuhnya. Sebagai info, Abby telah melahirkan Danial pada 27 September lalu di Hospital Sungai Buloh menerusi kaedah pembedahan selepas mengalami tanda-tanda untuk bersalin.


[VIDEO] Mirip Chacha Maembong? Aksi Wanita Bercumbu & Sakan Berparti Tersebar

Sejak awal minggu lalu, menerusi sebuah akaun di laman Twitter telah memuatnaik beberapa buah video yang menunjukkan beberapa orang wanita sedang asyik berhibur.

Malah lebih mengejutkan salah satu wanita di dalam video-video tersebut dikatakan mirip pelakon, Chacha Maembong.

Dalam video-video itu, Chacha dilihat telah berparti di sebuah lokasi di Bali,Indonesia bersama rakan-rakannya.

Tidak cukup dengan itu, akaun tersebut turut memuatnaik sebuah video seorang wanita mirip Chacha yang bercumbu sambil menari dengan seorang wanita lain dipercayai juga rakannya.

Meninjau ke akaun Instagram Chacha, di beberapa posting muatnaik terbaharunya kelihatan netizen mula membanjiri ruangan komen dengan beberapa persoalan mengenai video nya yang tular itu.

Sehingga kini, Chacha tidak memberi sebarang kenyataan mengenai penularan video tersebut dan sekadar mempromosikan filem terbaharunya yang dijangka akan ditayangkan pada minggu hadapan yang berjudul Garang.

Berdasarkan akaun yang dimuatnaik oleh pengguna tersebut, selain Chacha terdapat beberapa orang selebriti wanita yang lain turut menjadi mangsa dipercayai bertujuan sesuatu yang tidak bermoral.


Sudah Berpunya! 8 Pesona Afifah, Anak Hetty Koes Endang Juri Tetap GV6

Dikenali sebagai juri Gegar Vaganza musim ke 6 dan aktres senior Indonesia, Hetty Koes Endang mempunyai 4 orang cahaya mata. Salah seorang daripada mereka adalah seorang gadis bernama Afifah Yusuf.

Afifah Yusuf semakin dikenali masyarakat di Indonsia kerana kemerduan suaranya. Kemana tumpahnya kuah kalau tak ke nasi ya! Selain dari suara Afifah Yusuf, wajah jelita dan menawan gadis berusia 22 tahun ini juga berjaya mencuri perhatian orang ramai.

Nak kenal lebih mendalam anak gadis Hetty Koes Endang, ini adalah 8 foto menawan Afifah Yusuf yang juga pandai bernyanyi!


Dituduh Lupa Asal Usul! Agnez Mo Tampil Beri Kenyataan

Baru-baru ini kecoh di media sosial memperkatakan mengenai kenyataan yang dikeluarkan oleh penyanyi Agnez Mo yang dituduh seperti lupa asal usul. Semuanya bermula selepas Agnez ditemubual bersama Kevan Kenney di Yahoo’s BUILD Series yang mana terdapat kenyataan daripada temubual itu mengatakan bahawa sebenarnya dia tidak mempunyai latar belakang asal dari negara Indonesia.

Ekoran daripada itu,pelantun Tak Ada Logika itu menerima kecaman hebat daripada netizen di Indonesia sehingga ada yang ingin memboikotnya.

Bagi menjelaskan mengenai isu tersebut, Agnez tampil memberikan kenyataan sebenar. Menerusi laman Instagram nya, dia berasa sedih dan kecewa dengan sikap segelintir individu yang hanya menjatuhkan hukum tanpa sebarang usul periksa dengan hanya menonton sebahagian video yang telah disunting.

Malah ekoran video yang dimuat naik oleh pihak tidak bertanggungjawab itu, ramai peminat telah salah sangka dengan kenyataannya.

Jelas Agnez lagi, biarpun tidak mempunyai darah asli negara itu namun dia masih berbangga dan akan berdiri Teguh dengan Indonesia.

Dikesempatan itu, dia turut mengucapkan terima kasih atas sokongan yang diberikan buatnya dan turut memaafkan buat mereka yang mempunyai salah faham terhadapnya selama ini.

Dalam pada itu, rakan Agnez yang juga penyanyi turut mempertahankannya dengan memuatnaik posting perbualan mereka bersama.

A post shared by Anji MANJI (@duniamanji)

Menurut Anji, Agnez hanya membicarakan mengenai asal usul keturunannya yang berdarah Jerman, Jepun, Cina namun masih dilahirkan di Indonesia. Akan tetapi maksdunya itu telah diputarbelit sehingga menimbulkan kebencian dikalangan netizen.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Zarul Husin Bongkar Gaji Pramugari & Pramugara Ketika Bekerja Dengan MAS

Mungkin semua  bersetuju sekiranya Murai MY mengatakan kehidupan sebagai pramugari atau pramugara umpama selebriti yang sinonim dengan dunia ‘glamor’. Tapi ramai juga yang nak tahu, berapa agaknya gaji pramugari atau pramugara yang bertugas di awan biru ya?

Hal ini telah dibongkarkan oleh vokalis kumpulan Umbrella iaitu Zarul Husin, bekas pramugara di syarikat penerbangan terkemuka, Malaysia Airlines (MAS)lebih daripada 10 tahun.

Terbaru, menerusi Youtube Channel penyanyi tersebut, dia berkongsi gaji pokok bagi seorang pramugara atau pramugari mengikut syarikat penerbangan. Sebenarnya, Murai MY memang suka layan video-video dari Zarul di Youtube, kerana kandungannya sangat menarik.

Info mengenai pendapatan pramugari atau pramugara ini berdasarkan dari pengalamannya sendiri dan turut menjadikan laman sesawang Flygosh.com sebagai rujukan.

Menurut Zarul, gaji seorang pramugari atau pramugara bergantung kepada berapa lama dalam perkhidmatan, gaji asas (basic) hanya sekitar RM1,200 seperti yang dilaporkan dari Flygosh.com.

Dalam info yang berlainan, Zarul mendedahkan pendapatannya sendiri semasa bekerja dengan MAS.

“Semasa yang menjalani latihan, gaji pokok saya hanya RM700, namun selepas 16 tahun berkhidmat, gaji pokok saya yang terakhir berjumlah RM3,200”- katanya

Walaubagaimanapun, Zarul berkata, selain gaji pokok, pramugara dan pramugari juga menerima ‘elaun produktiviti’ dengan kadar tertentu mengikut jam dan pangkat.

Namun Murai MY difahamkan seseorang pramugari atau pramugara mendapat hasil yang lebih lumayan setiap bulan adalah elaun penerbangan yang diterima. Dalam kata lain, lebih banyak terbang pagi banyak elaun yang diterima.

Terima kasih kepada Zarul kerana berkongsi tentang info menarik ini. Banyak lagi kandungan yang menarik di paparkan pada setiap video di laman Youtube Zarul. Tunggu apa lagi, jangan lupa Subscribe  Youtube Zarul Umbrella.


“Erra Fazira Datang Jumpa Arwah Mak Saya”- Naqiu Imbas Nostalgia Lama

Nama beliau semakin mekar dan dikenali selepas menyertai Gegar Vaganza musik ke-6. Manakan tidak, setiap persembahan pada konsert mingguan pasti tak mengecewakan malah mendapat pujian dari juri.

Kemunculan semula Naqiu atau nama sebenarnya Wan Naqiuddin Mohd Najib seolah-olah kena pada waktu di mana peminat mendambakan kehadiran penyanyi lelaki yang boleh memberi energi & emosi dalam persembahan.

Murai MY tidak berminat merungkai isu sensitif mengenai perkahwinan pertama atau kedua Naqiu seperti yang diungkit oleh media lain baru-baru ini, namun Murai MY tertarik untuk mengimbas kembali detik-detik bermulanya karier Naqiu dalam dunia seni hiburan.

Terima kasih kepada DJ Nazz, kerana berjaya menyelami isi hati Naqiu dalam program bual bicaranya dalam Begitu Begini Dj Nazz di Youtube Gegar.

Menurut Naqiu, kerjaya dalam bidang nyanyian bermula selepas , primadona Malaysia Erra Fazira melamarnya untuk menjadi artis pertama di bawah syarikat Erra Fazira Entertainment.

“Sebenarnya, asal saya bermula dalam bidang nyanyia apabia Erra Fazira ambil saya jadikan artis pertama di bawah syarikat dia, Erra Fazira Entertainment”

Naqiu berkata, kebetulan pada masa itu abangnya bekerja dengan syarikat Erra Fazira Entertainment.

“Sebenarnya abang saya bekerja dengan Erra Fazira Entertainment, dan pada masa itu abang saya ada dengar-dengar  syarikat nak cari artis. Kemudian abang saya suruh rakam lagu dalam kaset dan bagi pada Erra”

“Lepas seminggu kemudian Erra datang rumah, dan dia cakap nak minta izin dengan arwah mak saya. Erra datang Johor masa tu untuk dapatkan tanda tangan dan mak saya setuju kemudian saya ke Kuala Lumpur”

“Kemudian Erra bawa saya untuk buat rakaman lagu di Studio NSR dan disitulah  tertubuhnya kumpulan Boboi”

Temubual penuh Naqiu dan DJ Nazz boleh ditonton di Begitu Begini Dj Nazz di Youtube Gegar yang kini sudah mencapai 50 ribu tontonan. Banyak lagi kandungan yang menarik di paparkan pada setiap video di laman Youtube Gegar. Tunggu apa lagi, jangan lupa Subscribe Youtube Gegar.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Da’i Farhan Buat Dua Laporan Polis & Saman Rakan Isteri

Enggan berdiam diri atas apa yang belaku,pendakwah bebas Da’i Farhan nekad membuat dua laporan polis dan saman terhadap seorang individu yang juga merupakan rakan baik isteri pertama nya, Fatin Nurul Ain.

Malah Da’i Farhan atau nama sebenarnya Nik Ahmad Farhan Nik Mohamad turut membuat tuntutan yang sama terhadap beberapa individu yang lain setelah menyebarkan fitnah terhadap dirinya sebelum ini.

Mengimbas kembali mengenai kontroversi tersebut, rakan kepada isterinya itu telah menyebarkan surat terbuka kepada pengikutnya di laman Facebook yang mendakwa pernikahan kedua pendakwah itu di Mekah tidak direstui Fatin serta ahli keluarganya. Ketika itu dia turut bertegas untuk tidak memadam posting tersebut biarpun sudah diminta oleh ramai pihak termasuk dari Fatin sendiri.

Menerusi perkongsian yang dibuat Da’i Farhan di Instagram nya, dia memanjatkan syukur dan redha atas apa yang berlaku. Malah dia turut berharap agar segala apa yang terjadi dapat dijadikan sebagai pengajaran buat semua netizen khususnya pengguna media sosial untuk menggunakan media sosial secara berhemah dan tidak menyebarkan fitnah untuk mengaibkan seseorang individu.

Menerusi carian Murai.my terhadap akaun wanita yang menyebarkan surat terbuka tersebut, posting berkenaan masih lagi berada di akaunnya.


“Saya Akan Kongsikan” – Neelofa Buka Mulut Spekulasi Berkahwin Pada 2020

Selebriti popular yang juga usahawan terkenal, Neelofa akui terkejut tatkala diajukan pertanyaan mengenai spekulasi bahawa dia bakal mendirikan rumah tangga pada tahun 2020.

Menurut Neelofa atau nama sebenarnya Noor Neelofa Mohd Noor,30 dia menafikan akan menamatkan zaman bujangnya pada tahun hadapan seperti yang diperkatakan peminat malah turut tertanya akan sumber berita tersebut.

Biarpun begitu, jelas Neelofa dia akui sememangnya tahun 2020 akan adanya majlis perkahwinan di sebelah keluarga namun ianya merupakan majlis perkahwinan adik lelaki dan beberapa orang sepupu terdekatnya.

“Mana ada saya bertunang atau berkahwin pada tahun hadapan. Macam mana isu ini boleh timbul? Sejujurnya tiada apa-apa perbincangan membabitkan ahli keluarga mengenai ke arah itu. Cuma apa boleh saya kongsikan adik lelaki dan sepupu sebaya yang bakal mendirikan rumah tangga pada tahun depan”

Tidak menolak faktor umurnya mencecah 30-an antara punca mengapa spekulasi tersebut hangat diperkatakan, Neelofa berkata dia sama sekali tidak akan merahsiakan mengenai siapakah yang bertakhta dihatinya seandainya bakal berkahwin kelak.

“Mungkin sebab umur saya sudah mencecah 30 tahun menyebabkan ramai yang buat spekulasi. Tiada sebab untuk saya berahsia mengenai kehidupan peribadi. Kalau ada seseorang yang bertakhta di hati, saya akan kongsikan. Ini bukan zaman dulu nak sorok-sorok. Andai bakal melangkah ke fasa baharu saya akan kongsikan kepada khalayak ramai”

Neelofa ditemui Murai.my di majlis pelancaran koleksi kasut kolaborasi bersama jenama antarabangsa Giuseppe Zanotti di Pavilion, Kuala Lumpur pada petang Khamis. Sebagai info, pengacara MeleTOP itu merupakan selebriti pertama di Malaysia dan kedua di Asia yang dipilih jenama antarabangsa itu yang mempunyai koleksi kasut khas buat para penggemar fesyen.


The Pussycat Dolls Kembali Bersatu Minggu Ini Selepas 9 Tahun Berpisah!

“Wait A Minute!..” Sama seperti bait lagu kumpulan pop era 2000 yang cukup popular, The Pussycat Dolls (PCD) telah mengumumkan satu berita gembira buat peminat di seluruh dunia.

Benar! PCD bakal kembali dalam persada hiburan setelah berehat seketika untuk jangka masa yang agak panjang. ‘Comeback’ PCD telah disahkan sendiri oleh ketua kumpulan itu, Nicole Scherzinger yang berkongsi sekeping foto logo terbaru kumpulan itu sebagai tanda kemunculan semula mereka beserta #PCDReunion

A post shared by Nicole Scherzinger (@nicolescherzinger)

Sebagai info,selain Nicole PCD yan dianggotai oleh Kimberly Wyatt, Ashley Roberts, Jessica Sutta, Carmit Bachar dan Melody Thorton memulakan debut mereka pada tahun 2003 dan mengumumkan ‘hiatus’ pada 2010 dengan membawa haluan masing-masing selepas itu.

Bagi kemunculan semula mereka ini, PCD bakal beraksi semula menerusi persembahan khas mereka di dalam episod akhir program realiti X Factor: Celebrity pada hujung minggu ini.

Menghangatkan lagi pengumuman tersebut, ahli kumpulan yang lain turut memuatnaik foto yang sama di laman Instagram dan disambut baik oleh para peminat. Untuk tahun 2020, PCD akan memulakan konsert siri jelajah mereka yang dinamakan sebagai Unfinished Business bermula pada April 2020 di seluruh United Kingdom.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


“Bantu Kami Untuk Bantu Anda”- Hans Isaac Titip Pesanan Buat Penggiat Industri

Sejak memberi saranan mengenai larangan menggunakan pelakon muda disolek bagi menjayakan watak tua bagi memberi peluang kepada pelakon veteran, Pengerusi Perbadanan Kemajuan Filem Nasional Malaysia (Finas), Datuk Hans Isaac menjadi tumpuan ramai terutamanya penggiat industri filem negara. Ada yang menyambut baik saranan tersebut dan tidak kurang juga sebaliknya.

Menjelaskan dengan lebih terperinci mengenai isu tersebut, Hans berkata pihak FINAS hanya memberikan saranan tersebut, namun keputusan terletak kepada penerbit mahupun pihak penyiaran untuk menggunakan idea tersebut.

“Saya tahu FINAS tiada ada hak untuk menentukan perkara itu kerana ianya adalah urusan di antara stesen penyiar dengan pihak penerbit. Kami hanya beri saranan sebab sebelum ini menerusi pertemuan dengan pelakon-pelakon veteran, kami ada beri cadangan untuk pihak penerbit berikan beberapa peratus slot untuk pelakon-pelakon senior ini dalam drama-drama arahan mereka untuk tempoh setahun. Dalam dua peratus macam itu sahaja saranan kami, itu pun masih orang nak persoalkan.

Bila saya beri saranan sebegitu, penerbit ‘serang’ saya, tetapi bila stesen penyiar cakap mereka bersetuju dengan saranan kami, mereka (penerbit) diam sebab mereka ada kontrak dengan stesen penyiar. Kalau Finas, mereka akan bantai.

Kami cuba untuk berikan saranan dan cadangan untuk mencuba benda-benda berbeza untuk tahun hadapan. Bagi peluang untuk kita cuba benda yang lain sebab setiap tahun selama 27 tahun saya dalam industri, struktur Finas sama sejak dahulu, jadi niat kami hanya untuk cuba benda-benda yang lain,”

Akui Hans selama memegang jawatan tersebut sejak tujuh bulan yang lalu dia menghadapi pelbagai kritikan dan juga tekanan dari pelbagai pihak. Namun sejak awal, dia sudah menanamkan semangat untuk mengendahkan segala kecaman yang dihadapi dan mampu mengatasinya. Malah dia turut menyeru agar penggiat industri dapat memberi sokongan kepada pihak FINAS agar pelbagai kebaikan bersama dapat dilakukan dengan secepat mungkin.

“Setiap hari kami (Finas) ambli langkah untuk membantu industri. Kami bekerja tujuh hari seminggu, takkan kami nak hebah-hebahkan pada semua orang. Bila kita buat benda bagus, tiada orang nak berterima kasih dan mereka diam sahaja.

Bila kita buat salah, pantas orang nak kritik. Dalam industri ini, kita kena ‘trial and error’. Kita kena mencuba, kadang-kadang jadi, kadang-kadang sebaliknya. Itu saya faham dan disebabkan itu saya berani pegang jawatan ini sebab yakin boleh membantu. Setakat ini memang saya boleh ‘handle’ segala tekanan yang diberikan kepada saya.

Saya cuma nak bertanya, ada tak orang dalam industri yang berterima kasih terhadap kami ini yang dah buat kerja. Sepanjang tujuh bulan dalam Finas, tak pernah lagi ada orang industri yang datang berjumpa saya dan ucapkan terima kasih. Sedangkan apabila waktu nak kritik, laju sahaja mereka. Pesanan saya untuk orang industri, bantu kami untuk bantu anda,”

Hans ditemui Murai.my usai majlis pelancaran program Stand Up Comedy Otai yang berlangsung di The Love, Matic, Jalan Ampang, Kuala Lumpur pada petang Rabu.


Alami Kerugian! 5 Syarikat Penerbangan Yang Gulung Tikar Tahun 2019

Perniagaan syarikat penerbangan telah menjadi tarikan istimewa bagi pelabur untuk melabur modal mereka. Syarikat Penerbangan Fly Emirates antara syarikat penerbangan yang maraih keuntungan tertinggi sehingga US$ 13.3 bilion pada 2018 dan Qantas yang mencatat keuntungan sebanyak AU$ 17 bilion pada 2018.

Walau bagaimanapun, tidak semua syarikat penerbangan mampu beroperasi dengan cemerlang seperti kedua-dua syarikat di atas. Terdapat beberapa syarikat yang terpaksa melakukan pengurangan kos dan malah ada yang muflis.

Mengikut data dari AllPlane, pada tahun ini iaitu 2019, terdapat kira-kiral lebih dari 20 syarikat penerbangan dunia yang terpaksa menghentikan operasi mereka akibat kerugian yang berterusan. Nak tahu? Berikut 5 di antaranya yang tidak lagi beroperasi.

Syarikat pertama yang mengisytiharkan muflis adalah Aigle Azur, sebuah syarikat penerbangan yang ditubuhkan pada tahun 1946 dan berpangkalan di bandar Paris, Perancis.

Menurut sumber, Simple Flying, pada 2 September 2019, pihak pengurusan menyatakan bahawa syarikat tersebut telah muflis kerana kerugian yang besar. Mereka terpaksa berhentikan pekerja sekitar 1,200 orang.

Beberapa laluan penerbangan yang dikendalikan oleh Aigle Azur adalah dari negara-negara di Amerika Latin, Afrika dan negara-negara Eropah yang lain.

Kemudian, syarikat penerbangan Jet Airways yang ditubuhkan pada tahun 1992 di Mumbai, India. Sejak 17 April, 2019, lembaga pengarah memutuskan untuk menghentikan semua operasi pesawat kerana gagal mendapat pembiayaan. Menurut BBC, mereka berdepan dengan hutang sehingga US$ 1.2 Billion.

Difahamkan syarikat itu yang pernah menjadi syarikat penerbangan terbesar di India itu memiliki 123 buah pesawat. Salah satu jenis pesawat yang dimiliki mereka ialah Boeing 737 Max.

Ketiga, terdapat satu syarikat yang dimiliki oleh jutawan British, Thomas Cook. Selain memiliki perniagaan dalam bidang penerbangan, dia juga mempunyai satu lagi perniagaan lain di bidang ejen pelancongan.

Dipetik dari BBC, pada 23 September, 2019, aktiviti penerbangan Thomas Cook Airlines terpaksa dihentikan kerana berdepan dengan kerugian. Sekitar 150 ribu orang di seluruh dunia telah terjejas dari penutupan syarikat penerbangan tersebut.

Di Slovenia, terdapat Adria Airways. Syarikat penerbangan itu, yang telah beroperasi selama 58 tahun, terpaksa muflis pada 30 September, 2019, disebabkan oleh kegawatan ekonomi.

Faktor utama yang menjadikan Adria Airways tidak dapat meraih keuntungan adalah persaingan dari pesaing yang semakin kuat. Seperti yang dilaporkan oleh Reuters,  Adria berdepan dengan hutan berjumlah US$ 98 Juta dan memerlukan sekurang-kurangnya US$ 35 juta untuk meneruskan semula sebahagian besar penerbangannya.

Yang terakhir adalah syarikat WOW Air yang ditubuhkan pada tahun 2011 di negara Iceland. Beberapa laluan penerbangan antarabangsa yang ditawarkan ialah Eropah, Asia dan Amerika Utara.

Sehingga akhirnya, pada 28 Mac 2019 pihak pengurusan terpaksa menutup semua aktiviti penerbangan kerana kerugian besar. Dipetik dari Mirror.co.uk, mereka kehilangan hampir £32 juta sebelum cukai dalam sembilan bulan pertama pada tahun 2018. Wow Air dipercayai berdepan hutang sehingga £ 150 juta.

Begitulah permasalahan 5 syarikat penerbangan yang terpaksa menghentikan operasi penerbangan pada tahun 2019.

Walaupun syarikat penerbangan ini mempunyai potensi yang besar, tetapi ia tidak menolak kemungkinan syarikat-syarikat besar di dunia terpaksa muflis akibat persaingan yang semakin sengit dalam industri penerbangan dunia.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


[REVIEW] Filem Ejen Ali : The Movie ‘Sumpah Best!’

Baru sahaja ditayangkan bermula semalam 28 November, namun penangan filem animasi tempatan Ejen Ali : The Movie mendapat komen yang cukup positif daripada para penonton tanah air. Malah khabarnya kebanyakan pawagam juga ‘full house’ dengan penonton yang terdiri daripada pelbagai lapisan umur.

Mengenai Ejen Ali : The Movie terbitan Primeworks Studios dan WAU Animation, ianya merupakan kali pertama animasi ini diangkat ke layar perak mengikut jejak langkah dua lagi animasi tempatan yang turut ditayangkan pada tahun ini, Upin & Ipin dan Boboiboy yang mana mencatat kutipan yang cukup membanggakan.

Tidak keterlaluan jika kami katakan 2019 adalah tahun buat animasi negara.Syabas!

Kami berkesempatan untuk menonton filem Ejen Ali dan apa yang boleh dikatakan filem ini barangkali wajar diangkat sebagai filem animasi terbaik untuk tahun 2019 atau mungkin antara yang terbaik setakat ini.

Sinematografinya dan penceritaan yang diatur dengan baik mungkin antara kekuatan Ejen Ali. Biarpun ianya adalah sebuah filem animasi, namun kepelbagaian yang ditonjolkan cukup untuk menarik minat ramai netizen menonton filem ini.

Malah jika dipanjangkan durasinya sekalipun, kami sanggup menontonnya sama seperti The Avengers : End Game yang mencipta sejarah dalam durasi filem dunia.

Bagi membuat perbandingan filem ini, kami gambarkan seperti kami langsung tidak tahu dari manakah asalnya filem Ejen Ali terutamanya kesan 3D nya barangkali mungkin dari Hollywood?

Namun siapa sangka ianya adalah sebuah filem tempatan! Segalanya hampir sempurna disaat menonton filem ini sehingga kami terleka dan terlupa untuk mencari kelemahan yang ada.

Grafik yang mantap, pemilihan lagu yang tepat serta nilai murni yang ditonjolkan cukup jelas sememangnya adalah satu kerugian buat anda yang tidak menontonnya. Mungkin ulasan kami kali ini agak sedikit tinggi dan lebih memuji berbanding sebelum ini namun Ejen Ali : The Movie layak diberikan pujian!

Mengisahkan tentang Ali, budak berusia 12 tahun yang telah direkrut menjadi perisik bagi sebuah agensi perisikan, dikenali sebagai Meta Advance Tactical Agency (MATA) yang berperanan untuk melindungi kota futuristik Cyberaya daripada ancaman luar.

Konflik mula timbul apabila Ali mendapat tahu bahawa dia bukanlah satu-satunya ejen yang boleh mengawal gajet istimewa (IRIS – Infinity Retinal Intelligence System). Gajet tersebut telah diubahsuai menjadi IRIS Neo, gajet yang boleh dikawal serta digunakan oleh ejen-ejen lain.

Inovasi baru ini dipersoalkan oleh Ali apabila dia merasa terpinggir dan kedudukannya sebagai ejen istimewa MATA tergugat.

Pada saat itu,dia didatangi oleh individu misteri yang mendakwa mengetahui akan kisah silamnya. Maka bermulalah pengembaraan baharu Ejen Ali demi membongkar kebenaran walaupun kesetiaannya terhadap MATA bakal teruji.


Inilah Aktor Yang Jadi Punca Naskah ‘Star Wars: The Rise Of Skywalker’ Bocor Hingga Dijual Online

Baru-baru ini, pengarah filem “Star Wars: The Rise of Skywalker”, J.J. Abrams, pernah berkongsi cerita mengenai naskah asal filemnya yang hampir bocor kepada orang ramai yang dijual secara online oleh pihak yang tidak bertanggungjawab. Dalam kenyataannya, Abrams berkata bahawa kejadian itu berlaku kerana kecuaian seorang pelakon.

“Salah seorang pelakon kami, saya tidak mahu menyebut nama telah meninggalkan naskah ini di tempat tidurnya,” kata pengarah.

“Dan ditemui oleh seseorang yang membersihkan tempat itu, maka naskah itu diberikan kepada seseorang yang kemudian menjualnya di eBay.”

Nasib baik, naskah yang dijual ditemui oleh pekerja Disney sebelum dibeli oleh orang lain.

“Kami mendapatnya (naskah) sebelum dijual,” kata Abrams.

Akibatnya, ramai peminat terkejut dan ingin tahu tentang siapa pelakon yang mungkin bertanggungjawab untuk kes ini. Sekarang, “pelakon” yang dimaksudkan dalam kejadian kebocoran naskah itu akhirnya didedahkan dan mengakui secara terbuka.

Pelakonnya ialah John Boyega, yang mengesahkan bahawa dia begitu cuai sehingga dia lupa menyimpan naskah itu ketika bersiap untuk  berpindah dari apartmen. Boyega mengakui tentang kecuaian ini apabila dijemput ke “Good Morning America”.

“Saya berpindah dari apartmen, dan saya meninggalkan naskah di bawah katil,” jelas Boyega.

“Saya seperti meletakkannya di bawah katil dan apabila saya bangun pada keesokan harinya, saya akan mengambilnya dan kemudian berpindah’.”

Malangnya, dia terlupa mengambil naskah itu sehingga beberapa minggu kemudian seorang pembersih apartmen menjumpainya.

“Dan beberapa minggu kemudian, pembersih ini datang, menjumpai skrip ini dan meletakkannya di eBay dengan harga £ 65 (USD 84). Orang itu tidak tahu nilai sebenarnya,” katanya.

Sementara itu, beberapa pelakon lama juga kembali ke filem ini. Selain John Boyega, terdapat juga pelakon Daisy Ridley, Adam Driver  dan ramai lagi. “Star Wars: The Rise of Skywalker” akan menjadi  pengakhiran dari kisah panjang francais “Star Wars” yang diwujudkan sejak tahun 1977 yang lalu. Siri kesembilan filem sci-fi ini bakal ditayangkan pada 20 Disember.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


“Kalau Melampau, Saya Akan Ambil Tindakan”- Adeline Tsen Beri Amaran Isu Kandungan Lucah

Baru-baru ini industri hiburan digemparkan dengan kontroversi seorang wanita yang asyik berparti di sebuah lokasi di Bali yang dikatakan mirip pelakon Chacha Maembong.

Tidak cukup dengan itu, beberapa kandungan video wanita tersebut turut dijadikan sebagai sumber bahan lucah oleh seorang netizen di laman Twitter.

Menerusi carian kami ke atas akaun tersebut terdapat ramai selebriti wanita tempatan tanah air turut menjadi mangsa termasuklah pelakon Adeline Tsen.

Menurut Adeline ketika ditemui Murai MY bagi menjawab penularan video tersebut dia akui tidak tahu mengenainya sehinggalah diajukan oleh pihak media.

Geram dengan tindakan netizen tersebut jelas Adeline dia tidak akan teragak-agak untuk mengambil tindakan sekiranya individu tersebut berterusan berbuat demikian dan menggunakan gambar atau videonya di laman Instagram untuk tujuan yang tidka baik.

“Kalau terlalu melampau sehingga menyentuh ahli keluarga, saya tak teragak untuk ambil tindakan undang-undang sebagai pengajaran kepada mereka. Saya pun tak mahu drama sangat. Tapi kalau melibatkan keluarga, saya akan ambil tindakan,”

Buat masa ini katanya dia enggan memperbesarkan isu tersebut namun dalam masa yang sama dia berasa simpati dengan rakan-rakan artis lain yang turut menjadi mangsa

Sementara itu, ketika ditanya mengenai penularan video mirip Chacha, pelakon berusia 32 tahun ini berkata, hal itu tidak sepatutnya diperbesar-besarkan dan dia (Chacha) mahupun sesiapa sahaja punyai hak untuk melakukan apa sahaja.

“Saya tak faham. Biarlah mereka nak berparti atau apa sekalipun itu mereka punya hal. Sebab kerja lain, yang pasti kita nak release tension, dengan siapa pun mereka nak berparti itu hak masing-masing. Macam saya kalau nak pergi clubbing atau minum apa pun, itu adalah hak saya. Dosa semua saya yang tanggung. Apa pun individu ini bertujuan untuk viral semata-mata” katanya.”


“Memang Saya Minat Dia”- Jihan Muse Ada Sebab Suka Wann

Pengumuman daripada pihak Astro mengenai penambahan durasi rancangan realiti Gegar Vaganza 2019 (GV2019) kepada tiga minggu ternyata disambut baik pelbagai pihak termasuk hos nya, Jihan Muse.

Menurut Jihan, jika bercakap mengenai tugas mereka sebagai hos, dengan pengumuman tersebut sedikit sebanyak membantu mereka merancang jadual kerja sehingga ke hujung tahun.

Dedah Jihan pada permulaan GV musim ini berlangsung dia menyangka sambutan yang diterima barangkali tidak sehebat musim terdahulu apatah lagi ada diantara peserta kali ini tidak begitu dikenali.

A post shared by JIHAN MUSE (@jihanmuse)

Namun sangkaanya itu ternyata tidak tepat kerana sambutan yang diberikan oleh penonton berada diluar jangkaan sebaik sahaja program tersebut masuk ke minggu kedua dan seterusnya.

Malah isteri kepada pelakon yang juga pelawak, Ungku Hariz itu turut menyifatkan GV2019 memberi impak yang cukup besar berbanding sebelum ini.

“Kami ingatkan GV pada tahun ini tak berapa menyengat pada awalnya memandangkan sudah enam musim bersiaran dan kalau diikutkan musim kali ini kebanyakan peserta tidak dikenali dan diingati oleh peminat.

Tetapi bila sudah masuk minggu kedua dan ketiga, kita sudah nampak kelainannya dan tahun ini best gila. Lebih bagus apabila orang tak kenal dan tak ingat kerana bila mereka(penyanyi) membuat comeback, impak mereka akan mula terasa”

Ketika ditanya mengapa sering kali menyebut nama salah seorang peserta GV2019, Wann pengacara berusia 36 tahun ini akui sememangnya begitu meminati penyanyi itu sejak dahulu lagi.

Jelas Jihan, antara faktor mengapa dia meminati pelantun Bossanova itu adalah kerana nyanyiannya dan gaya yang disampaikan oleh Wann begitu unik dan tersendiri.

“Saya rasa bukan saya sahaja yang meminati Wann tetapi mereka yang lahir di era-80 an turut meminatinya kerana Wann menyanyi ada style. Semua orang suka bila menyanyi ada style. Bila dia hilang lama dan buat comeback..memang saya minat dia dan tahu kebanyakan lagunya seperti Bossanova dan Si Baju Hijau”

GV2019 kini diteruskan dengan minggu kelapan dan berbaki lapan lagi peserta terdiri daripada Wann, Jatt,Naqiu Boboy, Hady Mirza, NurFatima, Noorshila Amin, Sham VISA dan One Nation Emcees.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


AJL 34: Hazama Nafi Tercalon Kerana ‘Anak Emas’ TV3

Barangkali tanggal 30 November 2019 akan menjadi kenangan manis buat penyanyi Hazama apabila lagu dendangannya berjudul Peneman telah diumumkan menjadi salah satu dari 12 lagu yang akan bertanding di pentas Anugerah Juara Lagu 34 (AJL) pada Februari hadapan.

Menganggap pengumuman tersebut sebagai hadiah hari lahirnya, penyanyi yang berusia 35 tahun memanjatkan rasa syukur dan turut gembira kerana hasil kerja dan penglibatannya di dalam industri selama ini dihargai oleh pelbagai pihak apatah lagi ini merupakan tahun yang kelapan dia berjaya melayakkan diri ke anugerah berprestij ini termasuk menerusi lagu ciptaannya bersama Akim Ahmad buat penyanyi Ara berjudul Bunga pada AJL33.

“Kalau yang bertanding saya sebagai penyanyi ini adalah kali ketujuh dan kalau ikutkan pada setiap tahun ini adalah kali kelapan sebab tahun lepas saya cuma buat lagu untuk Ara. Dan tahun ini Alhamdulillah dapat masuk balik untuk memberi saingan kepada semua peserta-peserta Anugerah Juara Lagu pada tahun ini”

Bercakap mengenai dakwaan kononnya pencalonan Hazama yang sekali lagi berjaya ke AJL seperti anak emas kepada stesen televisyen TV3, dia menafikan sekeras-kerasnya mengenai dakwaan tersebut.

Sebaliknya bagi Hazama atau nama sebenarnya Hazama Bin Ahmad Hamzi dia menganggap kerja kerasnya selama ini membuahkan hasil dan hanya berkongsi bakat yang ada padanya.

“Kalau diikutkan, saya berasal dari sebuah stesen televisyen yang lain. Jadi saya rasa mungkin kerana kerja saya membuahkan hasil. Saya datang ke sini tak ada kipas sesiapa, saya memang buat kerja sahaja berkongsi bakat yang ada, itulah pegangan saya selama ini. Kalau saya anak emas, dah tentu saya menang pada setiap tahun”

Selain pertaruhan untuk AJL kelak, Hazama kini sedang sibuk mengetengahkan dua bakat baharu yang juga protege dibawah bimbingannya Apex Tajudin dan Arayn Malik menerusi pertandingan realiti, Mentor Milenia musim terbaru yang turut disertai empat mentor lain iaitu Akim, Stacy, Black Hanifah dan Ernie Zakri.